title: Pasiūlymas tarybos pamatinis sprendimas dėl prekybos žmonėmis prevencijos, kovos su ja ir aukų apsaugos, kuriuo panaikinamas Pamatinis sprendimas 2002/629/TVR {SEK(2009) 358} {SEK(2009) 359}

text:
Svarbus teisinis pranešimas

|

52009PC0136

	[pic] | EUROPOS BENDRIJŲ KOMISIJA |Briuselis, 2009.3.25KOM(2009) 136 galutinis2009/0050 (CNS)PasiūlymasTARYBOS PAMATINIS SPRENDIMASdėl prekybos žmonėmis prevencijos, kovos su ja ir aukų apsaugos,kuriuo panaikinamas Pamatinis sprendimas 2002/629/TVR {SEK(2009) 358}{SEK(2009) 359}  AIŠKINAMASIS MEMORANDUMAS1. PASIūLYMO APLINKYBėS1.1. Pasiūlymo pagrindas ir tikslaiPrekyba žmonėmis visame pasaulyje laikoma vienu iš sunkiausių nusikaltimų – tai šiurkštus žmogaus teisių pažeidimas, šiuolaikinė vergovės forma ir itin pelningas verslas organizuotiems nusikaltėliams. Tai veika, kai prievartos, apgaulės ar piktnaudžiavimo būdu asmenys verbuojami, perduodami arba priimami išnaudojimo, įskaitant seksualinį ar darbo išnaudojimą, priverstinio darbo, buitinės vergovės ir kitų formų išnaudojimo, taip pat organų išpjovimo tikslais.Todėl į prekybą žmonėmis reikia reaguoti ryžtingai, siekiant užkirsti kelią šiam nusikaltimui, taikyti baudžiamąją atsakomybę jį padariusiems ir apsaugoti nuo jo nukentėjusius asmenis.1.2. Bendrosios sąlygosĮ kelias ES valstybes nares nukreipta daugiausia prekybos žmonėmis srautų iš trečiųjų šalių. Be to, esama įrodymų, kad prekyba žmonėmis vyksta Europos Sąjungoje. Remiantis turimais duomenimis galima pagrįstai teigti, kad kiekvienais metais siekiant parduoti į ES teritoriją atvežami arba ES teritorijoje parduodami keli šimtai tūkstančių žmonių.Be abejonės, pagrindinė prekybos žmonėmis priežastis yra socialinis pažeidžiamumas. Pažeidžiamumą lemia ekonominiai ir socialiniai veiksniai, kaip antai skurdas, lyčių diskriminacija, ginkluoti konfliktai, šeiminis smurtas, disfunkcinės šeimos, taip pat asmeninės aplinkybės, tokios kaip amžius, sveikatos būklė arba negalia. Tokiu pažeidžiamumu pasinaudoja tarptautiniai organizuoto nusikalstamumo tinklai, kad sudarytų palankesnes sąlygas migracijai ir vėliau galėtų smarkiai išnaudoti žmonės panaudodami jėgą, grasinimus, prievartą ar įvairiais būdais pasinaudodami asmens bejėgiškumu, pavyzdžiui, priversdami vergauti už skolas. Iš tiesų, svarbus pagrindinis veiksnys yra gaunamas didelis pelnas. Kitas ne mažiau svarbus veiksnys yra seksualinių paslaugų ir pigios darbo jėgos paklausa.1.3. Pasiūlymo srityje taikomos nuostatos1989 m. priimta JT Vaiko teisių konvencija siekiama apsaugoti vaikus nuo visų formų seksualinio išnaudojimo ir seksualinės prievartos. Ši pareiga taip pat apima vaikų apsaugą nuo seksualinio išnaudojimo ir prievartos, kurią jie patiria kaip prekybos žmonėmis aukos.2000 m. Jungtinės Tautos priėmė Protokolą dėl prekybos žmonėmis, ypač moterimis ir vaikais, prevencijos, sustabdymo bei baudimo už vertimąsi ja, papildantį Jungtinių Tautų Organizacijos konvenciją prieš tarptautinį organizuotą nusikalstamumą. Protokolas buvo pirmasis išsamus tarptautinis dokumentas, skirtas prekybos žmonėmis problemai. 2009 m. kovo mėn. protokolą buvo ratifikavusios 23 ES valstybės narės, o likusios 4 jį yra pasirašiusios. Protokolą pasirašė ir patvirtino Europos bendrija.Europos Tarybos konvencija dėl kovos su prekyba žmonėmis yra išsamus ir aiškus prevencijos, įvairių subjektų bendradarbiavimo, aukų apsaugos ir pagalbos joms pagrindas, be to, ja nustatoma pareiga už prekybą žmonėmis taikyti baudžiamąją atsakomybę. Įgyvendinant tokias priemones būtų pasiekta reikšmingų rezultatų. Konvenciją ratifikavo 12 ES valstybių narių. Dar 13 valstybių narių ją yra pasirašiusios ir šiuo metu ratifikuoja.2002 m. liepos 19 d. priimtas Pamatinis sprendimas dėl kovos su prekyba žmonėmis, kaip atsakas į bendrai pripažintą poreikį ES lygmeniu spręsti sunkaus nusikaltimo – prekybos žmonėmis – problemą. 2006 m. gegužės mėn. Komisija patvirtino pamatinio sprendimo įgyvendinimo ataskaitą.Direktyvoje 2004/81/EB numatyta pagalba ir gyventojo statusas trečiųjų šalių pilietybę turinčioms aukoms. 2009 m. rudenį Komisija pateiks Direktyvos 2004/81/EB įgyvendinimo ataskaitą ir apsvarstys tinkamas priemones siekiant labiau sustiprinti aukoms valstybių narių teikiamą apsaugą.1.4. Derėjimas su kitomis Europos Sąjungos politikos sritimis ir tikslaisKova su visų formų lytine prievarta, įskaitant prekybą žmonėmis, yra neatsiejama įsipareigojimo, kurį Komisija prisiėmė Moterų ir vyrų lygybės gairėse[1], dalis. Kova su prekyba vaikais taip pat įtraukta į strategiją, skirtą vaiko teisėms[2]. Kovos su prekyba žmonėmis ir pagalbos aukoms tikslas atitinka nuostatą, įtvirtintą Tarybos pamatiniame sprendime 2001/220/TVR dėl nukentėjusiųjų padėties baudžiamosiose bylose[3], ir Tarybos direktyvą 2004/81/EB dėl leidimo gyventi šalyje[4], kuri skirta imigracijos klausimams ir taikoma tik trečiųjų šalių piliečiams. Visos šio pamatinio sprendimo nuostatos taikomos, jeigu atitinkamas klausimas neįtrauktas į minėtą direktyvą. Kovos su prekyba žmonėmis tikslas taip pat atitinka Tarybos direktyvą 2004/80/EB dėl kompensacijos nusikaltimų aukoms, kuria siekiama sudaryti geresnes galimybes gauti kompensaciją užsienyje[5], ir Tarybos pamatinį sprendimą 2008/841/TVR dėl kovos su organizuotu nusikalstamumu[6]. Prekyba žmonėmis įtraukta į nusikaltimų, už kuriuos nusikaltėliai perduodami pagal Europos arešto orderį, sąrašą pagal Tarybos pagrindų sprendimą 2002/584/TVR dėl Europos arešto orderio[7]. Pirmiau nurodyti tikslai visiškai atitinka šiuos dokumentus, taip pat Europos Tarybos konvenciją dėl kovos su prekyba žmonėmis bei Europolo ir Eurojusto įgaliojimus.Bet kokiais Europos Sąjungos veiksmais šioje srityje turi būti paisoma pagrindinių teisių ir laikomasi principų, visų pirma pripažintų Europos Sąjungos pagrindinių teisių chartijoje (toliau – ES chartija) ir Žmogaus teisių ir pagrindinių laisvių apsaugos konvencijoje (toliau – EŽTK). Valstybės narės, įgyvendindamos Europos Sąjungos teisę, privalo atsižvelgti į šias teises ir principus.Šis pasiūlymas pateiktas atlikus nuodugnų patikrinimą, siekiant įsitikinti, kad jo nuostatos visiškai atitinka pagrindines teises, būtent: žmogaus orumo principus, kankinimo ir nežmoniško ar žeminančio elgesio arba baudimo uždraudimą, vergijos ir priverstinio darbo uždraudimą, vaiko teises, teisę į laisvę ir saugumą, saviraiškos ir informacijos laisvę, asmens duomenų apsaugos principus, teisę į veiksmingą teisinę gynybą ir teisingą bylos nagrinėjimą, taip pat teisėtumo ir nusikalstamos veikos bei bausmės proporcingumo principus.Ypatingas dėmesys skirtas ES chartijos 5 straipsnio 3 daliai, kuria aiškiai uždraudžiama prekyba žmonėmis. Be to, atsižvelgta į ES chartijos 24 straipsnį, nes daug prekybos žmonėmis aukų yra vaikai. Aukų apsaugos ir pagalbos joms nuostatos turi teigiamą poveikį pagrindinėms teisėms. Teisę būti apsaugotam nuo vergijos, priverstinio darbo ir tarnystės yra pripažinęs Europos žmogaus teisių teismas. Atsižvelgiama ir į aukos teisę į tikslų, nešališką, efektyvų ir greitą tyrimą, o šią teisę būtų galima įgyvendinti sustiprinus aukos vaidmenį baudžiamajame procese.Didesnis aukos vaidmuo baudžiamajame procese galėtų turėti ir neigiamą poveikį, jeigu dėl tokio sustiprinto vaidmens kiltų pavojus kaltinamojo procesinėms teisėms, visų pirma teisei į teisingą bylos nagrinėjimą (ES chartijos 47 straipsnis) ir teisei į gynybą (ES chartijos 48 straipsnis). Vis dėlto Europos žmogaus teisių teismas yra nustatęs aiškius atitinkamų kaltinamojo ir aukos teisių suderinimo principus. Todėl atidžiai parengus teisės aktą buvo užtikrintas visiškas suderinamumas su teisėmis į gynybą, ir tai yra pagrindas tinkamai jį įgyvendinti valstybėse narėse.2. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS2.1. Konsultacijos su suinteresuotosiomis šalimis2.1.1. Konsultacijų metodai, pagrindiniai tiriamieji sektoriai ir bendras šalių, su kuriomis konsultuotasi, apibūdinimasGavusi Tarybos prašymą įvertinti ES plano įgyvendinimą, 2007 m. gruodžio mėn. Komisija valstybėms narėms išplatino klausimyną. Į jį atsakė 23 valstybės narės ir Norvegija. Rezultatais pasinaudota 2008 m. spalio 17 d. patvirtintame Komisijos darbiniame dokumente.Rengiant poveikio vertinimą surengti trys konsultaciniai posėdžiai. 2008 m. spalio 2–3 d. posėdžiavusi Ekspertų grupė dėl prekybos žmonėmis po nuodugnių diskusijų pateikė nuomonę raštu. 2008 m. spalio 7 d. surengtas konsultacinis posėdis su įvairių veiklos sektorių ekspertais, įskaitant vyriausybių, teisėsaugos tarnybų, NVO, tarptautinių organizacijų ir universitetų atstovus. Vėliau dalyvių buvo paprašyta perduoti pastabas raštu, ir keli ekspertai jas pateikė. 2008 m. spalio 17 d. surengtas posėdis su valstybių narių atstovais.2.1.2. Nuomonių apibendrinimas ir kaip į jas atsižvelgta-  Europos Komisijos ekspertų grupė dėl prekybos žmonėmis savo nuomonėje raštu pabrėžė, kad pagrindiniai principai – poreikis kiekvienoje šalyje sukurti tinkamą teisinį pagrindą, poreikis žmogaus teisių klausimui teikti pirmaeilę reikšmę, laikytis visapusiško, suderinto ir integruoto požiūrio, siekiant vyriausybių politiką prekybos žmonėmis srityje susieti su migracijos politika, gerbti vaiko teises, skatinti prekybos žmonėmis srities tyrimus ir stebėti kovos su prekyba žmonėmis politikos poveikį.-  Daugelis suinteresuotųjų šalių pritarė, kad reikia specialių nuostatų, skirtų tyrimui ir baudžiamajam persekiojimui pagerinti. Bendrai pabrėžtas esminis pagalbos priemonių vaidmuo.-  Suinteresuotosios šalys skirtingai vertino specialios pareigos taikyti baudžiamąją atsakomybę asmenims, kurie žinodami naudojasi parduoto asmens seksualinėmis paslaugomis, įvedimą. Kelios valstybės narės atkreipė dėmesį, kad, bet kuriuo atveju, tokia nuostata neturėtų būti saistanti.2.2. Specialių duomenų rinkimas ir naudojimasNepriklausomo tyrimo neprireikė.2.3. Poveikio vertinimasIšnagrinėtos įvairios politikos galimybės, atsižvelgiant į jų veiksmingumą įgyvendinant prekybos žmonėmis prevencijos ir kovos su ja tikslus ir siekiant geriau apsaugoti aukas.-  1-oji politikos galimybė: nesiimti naujų ES lygmens veiksmųES nesiimtų veiksmų kovoti su prekyba žmonėmis, o valstybės narės tęstų Europos Tarybos konvencijos dėl kovos su prekyba žmonėmis pasirašymo ir ratifikavimo procesą.-  2-oji politikos galimybė: ne teisėkūros priemonėsPamatinis sprendimas 2004/629/TVR nebūtų keičiamas. Būtų priimtos ne teisėkūros priemonės tokiose srityse, kaip paramos aukoms programos, stebėsena, prevencijos priemonės paskirties šalyse, prevencijos priemonės kilmės šalyse, mokymas ir teisėsaugos institucijų bendradarbiavimas.-  3-oji politikos galimybė: naujas teisės aktas dėl baudžiamojo persekiojimo, paramos aukoms, prevencijos ir stebėsenosBūtų priimtas naujas pamatinis sprendimas, į kurį būtų įtraukta galiojančio pamatinio sprendimo nuostata, taip pat tam tikros Europos Tarybos konvencijos nuostatos ir papildomi aspektai. Visų pirma į naująjį pamatinį sprendimą būtų įtrauktos materialinės baudžiamosios teisės, jurisdikcijos ir baudžiamojo persekiojimo, aukų teisių baudžiamajame procese, pagalbos aukoms, specialių apsaugos priemonių vaikams, prevencijos ir stebėsenos srities nuostatos.-  4-oji politikos galimybė: naujas teisės aktas (kaip pagal 3-ąją politikos galimybę) ir ne teisėkūros priemonės (kaip pagal 2-ąją politikos galimybę)-  Būtų priimtas naujas pamatinis sprendimas, į kurį būtų įtrauktos galiojančio pamatinio sprendimo nuostatos ir naujos nuostatos. Naująjį pamatinį sprendimą papildytų ne teisėkūros priemonės, visų pirma nurodytosios 2-oje politikos galimybėje.-  Išnagrinėjus ekonominį ir socialinį poveikį, taip pat poveikį pagrindinėms laisvėms, 3-oji ir 4-oji politikos galimybės yra geriausias problemos sprendimo būdas, ir jas taikant nustatyti tikslai turėtų būti visiškai pasiekti. Pirmenybė teikiama 4-ajai politikos galimybei.3. TEISINIAI PASIūLYMO ASPEKTAI3.1. Siūlomų veiksmų santraukaĮ naująjį pamatinį sprendimą, be galiojančio pamatinio sprendimo nuostatų, būtų įtraukti tokie nauji aspektai:A Materialinės baudžiamosios teisės nuostatos-  Apibrėžtis.-  Sunkinančios aplinkybės ir sankcijos.-  Sankcijų netaikymas aukai.B Jurisdikcija ir baudžiamasis persekiojimas-  Platesnė ir labiau saistanti ekstrateritorinės jurisdikcijos taisyklė.-  Baudžiamojo persekiojimo koordinavimas; tokia nuostata gali būti nebereikalinga priėmus Pasiūlymą dėl Pamatinio sprendimo dėl jurisdikcijos kolizijų baudžiamuosiuose procesuose[8].-  Tyrimo priemonės.C Aukų teisės baudžiamajame procese-  Specialus statusas siekiant išvengti antrinės viktimizacijos.-  Apsauga remiantis rizikos vertinimu.-  Žalos atlyginimas, įskaitant galimybę naudotis esamais fondais.D Parama aukoms-  Ankstyvo aukų nustatymo ir pagalbos joms mechanizmų sukūrimas.-  Pagalbos standartai, įskaitant galimybę gauti būtiną medicininį gydymą, konsultacijas ir psichologinę pagalbą.-  Specialios priemonės vaikams.E Prevencija-  Priemonės, skirtos seksualinių paslaugų ir pigios darbo jėgos paklausai sumažinti.-  Mokymas.-  Baudžiamosios atsakomybės taikymas asmenims, kurie naudojasi paslaugomis, žinodami, kad jas teikiantis asmuo yra parduotas.F Stebėsena-  Nacionalinių pranešėjų sistemos ar lygiaverčių mechanizmų sukūrimas.3.2. Pasiūlymo pridėtinė vertė, palyginti su 2005 m. Europos Tarybos konvencija dėl kovos su prekyba žmonėmisPasiūlymas grindžiamas Europos Tarybos konvencija, į jį įtrauktas toks pat visapusiškas požiūris, apimantis prevenciją, baudžiamąjį persekiojimą, aukų apsaugą ir stebėseną. Be to, pasiūlymas turi toliau nurodytus pagrindinius pridėtinės vertės aspektus.-  Naujos nuostatos, numatančios specialų statusą pažeidžiamoms aukoms baudžiamajame procese, siekiant išvengti antrinės viktimizacijos (9 straipsnis).-  Platesnė nuostatos dėl sankcijų netaikymo aukoms už jų dalyvavimą neteisėtoje veikoje, neatsižvelgiant į tai, kokias neteisėtas priemones panaudojo prekyba žmonėmis užsiimantys asmenys, taikymo sritis (6 straipsnis).-  Aukštesni pagalbos aukoms standartai, ypač susiję su medicininiu gydymu (10 straipsnis).-  Platesnė ir labiau saistanti ekstrateritorinės jurisdikcijos taisyklė, kuria valstybėms narėms nustatoma pareiga patraukti baudžiamojon atsakomybėn savo piliečius ir nuolatinius gyventojus, kurie padarė nusikaltimą užsiimdami prekybą žmonėmis ne valstybės narės teritorijoje (8 straipsnis).-  Tikslios sankcijos atsižvelgiant į nusikalstamų veikų sunkumą (3 straipsnis).-  Be to, panašių nuostatų įtraukimas į ES acquis pranašus tuos, kad ES teisės sistemos nuostatos taps privalomos, t.y. įsigalios nedelsiant ir galės būti stebimas jų įgyvendinimas.3.3. Teisinis pagrindasEuropos Sąjungos sutarties 29 straipsnis, 31 straipsnio 1 dalies e punktas, 34 straipsnio 2 dalies b punktas.4. SUBSIDIARUMO PRINCIPASŠio pasiūlymo tikslų valstybės narės vienos negali tinkamai pasiekti dėl toliau nurodytų priežasčių.Kovodamos su prekyba žmonėmis valstybės narės turi derinti savo veiksmus, taip pat bendradarbiauti tarptautiniu mastu, kad galėtų pasiekti tikslus. Skirtingos valstybių narių teisinės sąlygos apsunkina veiksmų koordinavimą, trukdo tarptautiniam teisėsaugos ir teisminiam bendradarbiavimui.Pasiūlyme iškeltų tikslų galima lengviau pasiekti Europos Sąjungos lygmens veiksmais dėl toliau nurodytos priežasties.Pasiūlymu valstybių narių materialinė baudžiamoji teisė ir procesinės taisyklės bus suderintos išsamiau nei galiojančiu pamatiniu sprendimu. Tai turės teigiamą poveikį tarptautiniam teisėsaugos ir teisminiam bendradarbiavimui, taip pat aukoms teikiamai apsaugai ir pagalbai. Taigi pasiūlymas atitinka subsidiarumo principą.5. PROPORCINGUMO PRINCIPASPasiūlymas atitinka proporcingumo principą, nes jis apsiriboja būtiniausiomis priemonėmis, kurių reikia nurodytiesiems tikslams įgyvendinti Europos lygmeniu, ir apsiriboja tik tuo, ko reikia tam tikslui pasiekti.6. PASIRINKTA PRIEMONėSiūloma priemonė: pamatinis sprendimas.Kitos priemonės nebūtų tinkamos. Kovos su prekyba žmonėmis srityje nacionalinės teisės aktus galima suderinti tik pamatiniu sprendimu, jis būtinas siekiant pagerinti tarptautinį teisėsaugos ir teisminį bendradarbiavimą.7. POVEIKIS BIUDžETUIPasiūlymas neturi poveikio Bendrijos biudžetui.8. PAPILDOMA INFORMACIJAGaliojančių teisės aktų panaikinimasPriėmus pasiūlymą bus panaikinti galiojantys teisės aktai.2009/0050 (CNS)PasiūlymasTARYBOS PAMATINIS SPRENDIMASdėl prekybos žmonėmis prevencijos, kovos su ja ir aukų apsaugos,kuriuo panaikinamas Pamatinis sprendimas 2002/629/TVREUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 29 straipsnį, 31 straipsnio 1 dalies e punktą ir 34 straipsnio 2 dalies b punktą,atsižvelgdama į Komisijos pasiūlymą,atsižvelgdama į Europos Parlamento nuomonę[9],kadangi:(1) Prekyba žmonėmis yra sunkus nusikaltimas, dažniausiai susijęs su organizuotu nusikalstamumu, taip pat šiurkštus žmogaus teisių pažeidimas.(2) Europos Sąjunga yra įsipareigojusi užkirsti kelią prekybai žmonėmis ir kovoti su ja, taip pat apsaugoti prekybos žmonėmis aukų teises. Todėl 2002 m. liepos 19 d. priimtas Tarybos pamatinis sprendimas 2002/629/TVR dėl kovos su prekyba žmonėmis[10], taip pat ES planas dėl prekybos žmonėmis prevencijai ir kovai su ja skirtų geriausios praktikos, standartų ir procedūrų (2005/C 311/01)[11].(3) Šiuo pamatiniu sprendimu nustatomas integruotas visapusiškas požiūris į kovą su prekyba žmonėmis. Pagrindiniai šio pamatinio sprendimo tikslai – nuodugnesnis tyrimas ir baudžiamasis persekiojimas, taip pat aukų teisių apsauga. Vaikai yra labiau pažeidžiami, todėl jiems kyla didesnis pavojus tapti prekybos žmonėmis aukomis. Visos šio pamatinio sprendimo nuostatos turėtų būti taikomos atsižvelgiant į vaiko interesus pagal 1989 m. Jungtinių Tautų Vaiko teisių konvenciją[12].(4) 2000 m. Jungtinių Tautų protokolas dėl prekybos žmonėmis, ypač moterimis ir vaikais, prevencijos, sustabdymo bei baudimo už vertimąsi ja, papildantis Jungtinių Tautų konvenciją prieš tarptautinį organizuotą nusikalstamumą[13], ir 2005 m. Europos Tarybos konvencija dėl kovos su prekyba žmonėmis[14] yra esminiai žingsniai stiprinant tarptautinį bendradarbiavimą kovojant su prekyba žmonėmis. Siekiant labiau suderinti teisės aktus, šiame pamatiniame sprendime pateikta plati nusikaltimo apibrėžtis, įtraukta į minėtuosius JT ir Europos Tarybos dokumentus. Apibrėžtis taip pat apima prekybą žmonėmis dėl organų, kuri gali būti susijusi su prekyba organais ir kuri yra sunkus žmogaus orumo ir fizinio neliečiamumo pažeidimas.(5) Sankcijos turėtų būti veiksmingos, proporcingos nusikaltimo sunkumui ir atgrasios, be kitų dalykų, siekiant padidinti tyrimo ir baudžiamojo persekiojimo veiksmingumą, taip pat pagerinti tarptautinį teisėsaugos ir teisminį bendradarbiavimą. Nustatant sunkinančias aplinkybes turėtų būti atsižvelgta į poreikį apsaugoti ypač pažeidžiamas aukas, įskaitant visus nukentėjusius vaikus, taip pat suaugusiuosius, kurie yra pažeidžiami dėl asmeninių aplinkybių arba dėl fizinių ar psichologinių nusikaltimo pasekmių.(6) Kompetentingos institucijos sprendimu, aukos turėtų būti netraukiamos baudžiamojon atsakomybėn ir nebaudžiamos už neteisėtą veiką, kurią darant jos dalyvavo ir kuri yra tiesioginė bet kokių neteisėtų priemonių, kurias prieš juos panaudojo prekyba žmonėmis užsiimantys asmenys, pasekmė, kaip antai imigracijos įstatymų pažeidimai, naudojimasis suklastotais dokumentais arba prostituciją reglamentuojančiuose įstatymuose numatytos nusikalstamos veikos. Be to, tokia apsauga siekiama paskatinti nukentėjusius asmenis būti liudytojais baudžiamosiose bylose.(7) Nors 2001 m. kovo 15 d. Tarybos pamatiniame sprendime dėl nukentėjusiųjų padėties baudžiamosiose bylose (2001/220/TVR)[15] nustatytos nukentėjusių asmenų teisės baudžiamosiose bylose, įskaitant jų teisę į apsaugą ir žalos atlyginimą, prekybos žmonėmis aukos yra pažeidžiamos, todėl joms reikalingos specialios priemonės. Tokios aukos, kurios nukenčia nuo nusikalstamos veikos, susijusios su prekyba žmonėmis, įskaitant prekybą žmonėmis dėl organų, turi būti apsaugotos nuo įbauginimo ir antrinės viktimizacijos, tai yra nuo tolesnio persekiojimo ar traumos, kuriuos jos gali patirti dėl baudžiamojo proceso vykdymo būdo. Be to, turėtų būti nustatytos specialios priemonės, užtikrinančios veiksmingą apsaugą ir žalos atlyginimą.(8) Aukos turi turėti galimybę veiksmingai naudotis savo teisėmis. Todėl aukoms turėtų būti teikiama tinkama pagalba prieš baudžiamosios bylos nagrinėjimą, jo metu ir po jo. Šiuo pamatiniu sprendimu valstybėms narėms nustatoma pareiga visoms aukoms suteikti pagalbą, kuri būtų pakankama, kad jos galėtų atsigauti.(9) Direktyvoje 2004/81/EB numatytas leidimų gyventi šalyje išdavimas trečiųjų šalių piliečiams, kurie yra prekybos žmonėmis aukos, Direktyva 2004/38/EB reglamentuojama Europos Sąjungos piliečių ir jų šeimų teisė laisvai judėti ir gyventi valstybių narių teritorijoje, taip pat apsauga nuo išsiuntimo, o šiuo pamatiniu sprendimu nustatomos specialios apsaugos priemonės visoms prekybos žmonėmis aukoms, nereglamentuojant jų gyvenimo valstybių narių teritorijoje sąlygų ar bet kokių kitų Bendrijos kompetencijai priklausančių klausimų.(10) Be suaugusiesiems skirtų priemonių, kiekviena valstybė narė turėtų užtikrinti, kad nukentėjusiems vaikams būtų taikomos specialios apsaugos priemonės.(11) Kiekviena valstybė narė turėtų sukurti ir (arba) stiprinti politiką, kuria siekiama užkirsti kelią prekybai žmonėmis, įskaitant tyrimų, informacijos, informuotumo didinimo ir švietimo priemones, kuriomis mažinama visų formų išnaudojimą skatinanti paklausa. Imdamasi tokių iniciatyvų kiekviena valstybė narė turėtų atsižvelgti į lyčių aspektą ir vaiko teises.(12) [Europos Parlamento ir Tarybos direktyvoje 2009/.../EB, kuria numatomi minimalūs sankcijų nelegaliai esančių trečiųjų šalių piliečių darbdaviams standartai] numatytos sankcijos nelegaliai esančių trečiųjų šalių piliečių darbdaviams, kurie, nors jiems ir nepareikšti kaltinimai arba jie nėra pripažinti kaltais dėl prekybos žmonėmis, naudojasi asmens darbu arba paslaugomis, žinodami, kad jis yra prekybos žmonėmis auka. Be to, valstybės narės turėtų atsižvelgti į galimybę skirti sankcijas asmenims, kurie naudojasi bet kokiomis asmens paslaugomis žinodami, kad jis yra prekybos žmonėmis auka. Tokia papildoma baudžiamoji atsakomybė galėtų būti numatyta ir teisėtai esančių trečiųjų šalių piliečių ir ES piliečių darbdaviams, taip pat asmenims, perkantiems seksualines paslaugas iš bet kokio parduoto asmens, neatsižvelgiant į jų pilietybę.(13) Turėtų būti sukurtos nacionalinės stebėsenos sistemos, kaip antai nacionalinių pranešėjų sistema, arba lygiaverčiai mechanizmai, siekiant rinkti duomenis ir vertinti prekybos žmonėmis tendencijas, įvertinti kovos su prekyba žmonėmis rezultatus ir teikti konsultacijas vyriausybėms ir parlamentams dėl tolesnių kovos su prekyba žmonėmis veiksmų. Tokie mechanizmai ir priemonės yra būtini siekiant sukurti veiksmingą kovos su prekyba žmonėmis politiką.(14) Kadangi šio pamatinio sprendimo tikslų, tai yra kovoti su prekyba žmonėmis, valstybės narės vienos negali tinkamai pasiekti, nes dėl jų masto ir poveikio juos geriau galima pasiekti Europos Sąjungos lygmeniu, Europos Sąjunga gali priimti priemones, vadovaudamasi subsidiarumo principu, nurodytu Europos Sąjungos sutarties 2 straipsnyje ir Europos bendrijos steigimo sutarties 5 straipsnyje. Vadovaujantis proporcingumo principu, nustatytu pastarajame straipsnyje, šis pamatinis sprendimas apsiriboja tik tuo, ko reikia tam tikslui pasiekti.(15) Šiuo pamatiniu sprendimu atsižvelgiama į pagrindines teises ir laikomasi principų, visų pirma pripažintų Europos Sąjungos pagrindinių teisių chartijoje, būtent: žmogaus orumo principų, vergijos, priverstinio darbo ir prekybos žmonėmis uždraudimo, kankinimo ir nežmoniško ar žeminančio elgesio arba baudimo uždraudimo, vaiko teisių, teisės į laisvę ir saugumą, saviraiškos ir informacijos laisvės, asmens duomenų apsaugos principų, teisės į veiksmingą teisinę gynybą ir teisingą bylos nagrinėjimą, taip pat teisėtumo ir nusikalstamos veikos bei bausmės proporcingumo principų. Visų pirma šiuo pamatiniu sprendimu siekiama užtikrinti, kad būtų besąlygiškai laikomasi visų šių teisių ir principų.PRIĖMĖ ŠĮ PAMATINĮ SPRENDIMĄ:1 straipsnisSu prekyba žmonėmis susijusi nusikalstama veika1. Kiekviena valstybė narė imasi visų reikiamų priemonių užtikrinti, kad būtų baudžiama už toliau nurodytas veikas.Asmenų verbavimas, vežimas, perdavimas, laikymas ar priėmimas grasinant arba panaudojant jėgą ar kitokią prievartą, pagrobiant, sukčiavimo arba apgaulės būdu, piktnaudžiaujant padėtimi arba pasinaudojant asmens pažeidžiamumu, duodant arba gaunant pinigų ar naudos siekiant kitą asmenį kontroliuojančio asmens sutikimo, kai šios veikos tikslas yra išnaudojimas.2. Pažeidžiamumas – padėtis, kai asmuo neturi tikro arba priimtino pasirinkimo, kaip tik pasiduoti prievartai.3. Išnaudojimas apima bent jau naudą iš kitų asmenų prostitucijos ar kitas seksualinio išnaudojimo formas, priverstinį darbą ar paslaugas, vergiją ar į vergiją panašią praktiką, priverstinę tarnystę, naudą iš veiksmų, susijusių su elgetavimu ar neteisėta veika, ar organų išpjovimą.4. Prekybos žmonėmis aukos sutikimas su ketinamu arba faktišku išnaudojimu neturi reikšmės, jei pasinaudota bent vienu iš 1 dalyje nurodytų būdų.5. Jei straipsnio 1 dalyje nurodyta veika yra susijusi su vaiku, už ją taip pat bus baudžiama kaip už prekybą žmonėmis, netgi jei nepasinaudota nė vienu iš šio straipsnio 1 dalyje nurodytų būdų.6. Šiame pamatiniame sprendime „vaikas“ – bet kuris jaunesnis nei 18 metų asmuo.2 straipsnisKurstymas, bendrininkavimas ir kėsinimasisKiekviena valstybė narė imasi būtinų priemonių užtikrinti, kad už kurstymą padaryti ir bendrininkavimą padarant 1 straipsnyje nurodytą nusikalstamą veiką, taip pat už pasikėsinimą ją padaryti būtų baudžiama.3 straipsnisSankcijos ir sunkinančios aplinkybės1. Kiekviena valstybė narė imasi būtinų priemonių užtikrinti, kad už 1 ir 2 straipsniuose nurodytas nusikalstamas veikas būtų baudžiama laisvės atėmimu, kurio ilgiausia trukmė bent šešeri metai.2. Kiekviena valstybė narė imasi būtinų priemonių užtikrinti, kad už 1 straipsnyje nurodytą nusikalstamą veiką būtų baudžiama laisvės atėmimo bausme, kurios ilgiausia trukmė ne mažiau nei dešimt metų, jeigu ji padaryta bet kuriomis iš šių aplinkybių:a) nusikalstamą veiką padarė pareigūnas, eidamas savo pareigas;b) nusikalstama veika padaryta prieš ypač pažeidžiamą asmenį;d) nusikalstama veiką padaryta dalyvaujant nusikalstamoje organizacijoje, kaip nurodyta Pamatiniame sprendime 2008/841/TVR[16].3. Kiekviena valstybė narė imasi būtinų priemonių užtikrinti, kad už 1 straipsnyje nurodytą nusikalstamą veiką būtų baudžiama laisvės atėmimo bausme, kurios ilgiausia trukmė ne mažiau nei dvylika metų, jeigu ji padaryta bet kuriomis iš šių aplinkybių:a) nusikalstama veika sukėlė pavojų aukų gyvybei;b) nusikalstama veika padaryta panaudojant žiaurų smurtą, arba aukai padaryta ypač didelė žala.4 straipsnisJuridinių asmenų atsakomybė1. Kiekviena valstybė narė imasi būtinų priemonių užtikrinti, kad juridiniai asmenys galėtų būti traukiami atsakomybėn už 1 ir 2 straipsniuose nurodytą nusikalstamą veiką, kurią jų naudai padarė asmuo, veikęs individualiai arba kaip tokio juridinio asmens struktūros narys ir užimantis to juridinio asmens struktūroje vadovaujančias pareigas, jeigu jis turėjo teisę:a) atstovauti juridiniam asmeniui arbab) juridinio asmens vardu priimti sprendimus, arbac) vykdyti kontrolę juridinio asmens struktūroje.2. Valstybės narės taip pat užtikrina, kad juridinis asmuo galėtų būti traukiamas atsakomybėn, kai dėl šio straipsnio 1 dalyje minėto asmens nepakankamos priežiūros arba kontrolės jam pavaldus asmuo galėjo padaryti 1 ir 2 straipsniuose nurodytas nusikalstamas veikas šio juridinio asmens naudai.3. Juridinio asmens atsakomybė pagal šio straipsnio 1 ir 2 dalis nepašalina fizinių asmenų, padariusių, kursčiusių padaryti ar bendrininkavusių darant 1 ir 2 straipsniuose nurodytas nusikalstamas veikas, baudžiamosios atsakomybės.4. Šiame pamatiniame sprendime „juridinis asmuo“ – bet koks subjektas, turintis teisinį subjektiškumą pagal taikytiną teisę, išskyrus valstybes ar valdžios funkcijas vykdančias viešąsias įstaigas bei viešąsias tarptautines organizacijas.5 straipsnisSankcijos juridiniams asmenims1. Kiekviena valstybė narė imasi būtinų priemonių užtikrinti, kad juridiniam asmeniui, patrauktam atsakomybėn pagal 4 straipsnio 1 dalį, būtų taikomos veiksmingos, proporcingos ir atgrasios sankcijos, kurios apima baudžiamąsias arba ne baudžiamojo pobūdžio baudas ir gali apimti kitas sankcijas, pavyzdžiui:a) teisės į valstybės teikiamas lengvatas arba pagalbą atėmimą;b) laikiną ar nuolatinį teisės verstis komercine veikla atėmimą;c) teisminės priežiūros skyrimą;d) teismo paskirtą likvidavimą;e) laikiną ar galutinį įmonių, kurios buvo naudojamos nusikalstamai veikai įvykdyti, uždarymą.6 straipsnisSankcijų netaikymas aukaiKiekviena valstybė narė numato galimybę netraukti baudžiamojon atsakomybėn prekybos žmonėmis aukų ir neskirti joms sankcijų už dalyvavimą neteisėtoje veikoje, kuri yra tiesioginė prieš juos panaudotų bet kokių neteisėtų priemonių, nurodytų 1 ir 2 straipsniuose, pasekmė.7 straipsnisTyrimas ir baudžiamasis persekiojimas1. Kiekviena valstybė narė užtikrina, kad 1 ir 2 straipsniuose nurodytų nusikalstamų veikų tyrimas ar baudžiamasis persekiojimas galėtų vykti nepriklausomai nuo to, ar auka pateikė skundą arba kaltinimą, ir kad baudžiamasis procesas galėtų tęstis net tais atvejais, jeigu auka atsiėmė savo pareiškimą.2. Kiekviena valstybė narė imasi būtinų priemonių, kad baudžiamąjį persekiojimą už 1 ir 2 straipsniuose nurodytas nusikalstamas veikas būtų galima vykdyti pakankamai ilgą laikotarpį po to, kai auka sulaukė pilnametystės, kad būtų atsižvelgta į atitinkamo nusikaltimo sunkumą.3. Kiekviena valstybė narė imasi būtinų priemonių užtikrinti, kad asmenys, padaliniai ar tarnybos, atsakingi už 1 ir 2 straipsniuose nurodytų nusikalstamų veikų tyrimą ir baudžiamąjį persekiojimą, būtų tinkamai parengti.4. Kiekviena valstybė narė imasi būtinų priemonių užtikrinti, kad asmenys, padaliniai ar tarnybos, atsakingi už 1 ir 2 straipsniuose nurodytų nusikalstamų veikų tyrimą arba baudžiamąjį persekiojimą, galėtų naudotis tyrimo priemonėmis, kurios naudojamos tiriant organizuotus nusikaltimus, kaip antai telefoninių pokalbių pasiklausymas, elektroninis stebėjimas ir finansinis tyrimas.8 straipsnisJurisdikcija ir baudžiamojo persekiojimo koordinavimas1. Kiekviena valstybė narė imasi būtinų priemonių, kuriomis įtvirtinama jos jurisdikcija dėl nusikalstamos veikos, nurodytos 1 ir 2 straipsniuose, jeigu:a) nusikalstama veika visiškai ar iš dalies padaryta jos teritorijoje arbab) nusikalstamą veiką padaręs asmuo yra jos pilietis arba jo nuolatinė gyvenamoji vieta yra jos teritorijoje, arbac) nusikalstama veika padaryta vienam iš jos piliečių arba asmeniui, kurio nuolatinė gyvenamoji vieta yra jos teritorijoje, arbad) nusikalstama veika padaryta tos valstybės narės teritorijoje įsisteigusio juridinio asmens naudai.2. Baudžiamojo persekiojimo už 1 ir 2 straipsniuose nurodytą nusikalstamą veiką, padarytą už atitinkamos valstybės narės ribų tikslais, tai yra 1 dalies b punkto atveju, kiekviena valstybė narė imasi būtinų priemonių užtikrinti, kad jos jurisdikcija būtų nustatoma nesiejant su reikalavimu, kad veikos būtų laikomos baudžiamosiomis ten, kur jos padarytos.3. Baudžiamojo persekiojimo už 1 ir 2 straipsniuose nurodytą nusikalstamą veiką, padarytą už atitinkamos valstybės narės ribų tikslu, tai yra 1 dalies b punkto atveju, kiekviena valstybė narė imasi būtinų priemonių užtikrinti, kad jos jurisdikcija nebūtų siejama su reikalavimu, kad baudžiamasis persekiojimas gali būti pradėtas tik remiantis aukos skundu, pateiktu toje vietoje, kur padaryta nusikalstama veika, arba valstybei, kurioje padaryta nusikalstama veika, pranešus.4. Kai nusikalstama veika patenka į daugiau kaip vienos valstybės narės jurisdikciją ir kai bet kuri iš atitinkamų valstybių narių gali pagrįstai persekioti remdamasi tomis pačiomis aplinkybėmis, atitinkamos valstybės bendradarbiauja, kad nuspręstų, kuri iš jų persekios nusikalstamą veiką padariusius asmenis, siekdamos, jeigu įmanoma, sutelkti procesinius veiksmus vienoje valstybėje narėje. Todėl, siekdamos palengvinti teisminių institucijų tarpusavio bendradarbiavimą ir savo veiksmų derinimą, valstybės narės gali kreiptis į Eurojustą arba į kitą Europos Sąjungoje įsteigtą įstaigą arba pasinaudoti joje nustatytais mechanizmais. Sprendžiant, kuri valstybė narė vykdys nusikalstamą veiką padariusio asmens baudžiamąjį persekiojimą, ypač turi būti atsižvelgta į šiuos veiksnius:-  tai valstybė narė, kurios teritorijoje buvo padarytos veikos,-  tai valstybė narė, kurios pilietis arba gyventojas yra kaltininkas,-  tai valstybė narė, kuri yra nukentėjusio asmens kilmės valstybės narė,-  tai valstybė narė, kurios teritorijoje kaltininkas buvo surastas.9 straipsnisPažeidžiamų prekybos žmonėmis aukų apsauga baudžiamajame procese1. Vaikai, 1 ir 2 straipsniuose nurodytos nusikalstamos veikos aukos, laikomi ypač pažeidžiamomis aukomis pagal Pamatinio sprendimo 2001/220/TVR 2 straipsnio 2 dalį, 8 straipsnio 4 dalį ir 14 straipsnio 1 dalį.2. Nuo 1 ir 2 straipsniuose nurodytos nusikalstamos veikos nukentėjęs suaugęs asmuo laikomas ypač pažeidžiama auka pagal Pamatinio sprendimo 2001/220/TVR 2 straipsnio 2 dalį, 8 straipsnio 4 dalį ir 14 straipsnio 1 dalį, remiantis kompetentingų institucijų atliktu atskiru vertinimu, kuriame atsižvelgiama į nukentėjusio asmens amžių, brandą, sveikatą, nėštumą, negalią, kitas asmenines ir socialines sąlygas, taip pat į fizines ar psichologines nusikalstamos veikos, nuo kurios jie nukentėjo, pasekmes.3. Nepažeisdama teisių į gynybą, kiekviena valstybė narė užtikrina, kad ypač pažeidžiamos aukos, be Pamatiniame sprendime 2001/220/TVR išdėstytų teisių, galėtų pasinaudoti specialiu statusu siekiant išvengti antrinės viktimizacijos ir kad, remiantis nacionalinės teisės aktuose nustatytais pagrindais, kiek tai įmanoma, būtų:a) vengiama aukų ir nusikalstamą veiką padariusių asmenų akistatos, be kita ko, duodant parodymus, pavyzdžiui, vykstant apklausoms ir kryžminei apklausai, naudojant tinkamas priemones, įskaitant garso ir vaizdo priemones;b) neužduodama klausimų apie asmeninį gyvenimą, jeigu jie nėra neišvengiamai būtini siekiant įrodyti kaltinimo esmę pagrindžiančius faktus;c) neduodama parodymų viešame teismo posėdyje;d) be reikalo nerengiamos pakartotinos apklausos tyrimo, baudžiamojo persekiojimo ir bylos nagrinėjimo metu.4. Kiekviena valstybė narė prireikus suteikia galimybę neatskleisti ypač pažeidžiamos aukos, kuri dalyvauja kaip liudytojas, tapatybės.5. Kiekviena valstybė narė užtikrina, kad prekybos žmonėmis aukoms būtų suteikta tinkama apsauga, remiantis atskiru rizikos vertinimu, ir prireikus sudaryta galimybė dalyvauti liudytojų apsaugos programose remiantis nacionalinės teisės aktuose nustatytais pagrindais.6. Kiekviena valstybė narė užtikrina, kad baudžiamajame procese ypač pažeidžiamos aukos turėtų galimybę pasinaudoti nemokamomis teisinėmis konsultacijomis ir teisinio atstovavimo paslaugomis tomis pačiomis sąlygomis, kurios nacionalinės teisės aktuose numatytos kaltinamajam, be kita ko, reikalaujant žalos atlyginimo. Ši dalis neturi poveikio 11 straipsnio taikymui, kai auka yra nepilnametis.10 straipsnisPagalba aukoms1. Kiekviena valstybė narė užtikrina, kad prieš baudžiamosios bylos nagrinėjimą, jo metu ir po jo aukoms būtų teikiama pagalba, kad jos galėtų naudotis teisėmis, nustatytomis 2001 m. kovo 15 d. Pamatiniame sprendime 2001/220/TVR dėl nukentėjusiųjų padėties baudžiamosiose bylose ir šiame pamatiniame sprendime.2. Asmuo laikomas auka, kai tik kompetentingos institucijos gauna duomenų, kad jis galėjo nukentėti nuo nusikalstamos veikos, nurodytos 1 ir 2 straipsniuose.3. Kiekviena valstybė narė imasi būtinų priemonių, kad sukurtų tinkamus nacionalinius ir vietos lygmens ankstyvo aukų nustatymo ir pagalbos joms mechanizmus, bendradarbiaudama su atitinkamomis paramos organizacijomis.4. Vykstant baudžiamajam procesui, valstybės narės teikia reikiamą pagalbą ir paramą aukoms, kad jos galėtų atsigauti ir išvengti kaltininkų įtakos, be kitų dalykų, suteikdamos saugų būstą ir materialinę pagalbą, būtiną medicininį gydymą, įskaitant psichologinę pagalbą, konsultacijas ir informaciją, pagalbą, kurios reikia, kad jos galėtų pasinaudoti savo teisėmis ir ginti savo interesus baudžiamojoje byloje, taip pat prireikus vertimo raštu ir žodžiu paslaugas. Valstybės narės atsižvelgia į specialius labiausiai pažeidžiamų nukentėjusių asmenų poreikius.11 straipsnisSpecialios apsaugos priemonės vaikamsKiekviena valstybė narė taiko Pamatinio sprendimo dėl kovos su seksualine prievarta prieš vaikus ir jų seksualiniu išnaudojimu, kuriuo panaikinamas Pamatinis sprendimas 2004/68/TVR, 14 ir 15 straipsnius.12 straipsnisPrevencija1. Kiekviena valstybė narė siekia sumažinti visų formų išnaudojimą skatinančią paklausą.2. Kiekviena valstybė narė skatina rengti reguliarius mokymus pareigūnams, kuriems gali tekti susitikti su aukomis arba galimomis aukomis, taip pat šioje srityje dirbantiems policijos pareigūnams, kad jie galėtų atpažinti aukas ir galimas aukas ir mokėtų elgtis su ypač pažeidžiamomis aukomis, nurodytomis šio pamatinio sprendimo 9 straipsnio 1 ir 2 dalyse.3. Nepažeisdama Bendrijos teisės, kiekviena valstybė narė svarsto galimybę nusikalstama veika laikyti naudojimąsi paslaugomis, kurios pagal 1 ir 2 straipsnius laikomos išnaudojimu, žinant, kad jas teikiantis asmuo yra 1 ir 2 straipsniuose nurodytos nusikalstamos veikos auka.13 straipsnisStebėsenaValstybės narės imasi būtinų priemonių nacionalinių pranešėjų sistemai ar lygiaverčiams mechanizmams sukurti. Tokių mechanizmų funkcijos bent jau apima šiuo pamatiniu sprendimu numatytų priemonių įgyvendinimo stebėjimą.14 straipsnisTeritorinio taikymo sritisŠis pamatinis sprendimas taikomas Gibraltarui.15 straipsnisPamatinio sprendimo 2002/629/TVR panaikinimasPamatinis sprendimas 2002/629/TVR dėl kovos su prekyba žmonėmis panaikinamas.16 straipsnisĮgyvendinimas1. Valstybės narės imasi būtinų priemonių, kad užtikrintų šio pamatinio sprendimo nuostatų įgyvendinimą iki [per dvejus metus nuo jo priėmimo].2. Iki [dveji metai nuo jo priėmimo] valstybės narės Tarybos generaliniam sekretoriatui ir Komisijai perduoda nuostatų, perkeliančių į jų nacionalinę teisę joms pagal šį pamatinį sprendimą taikomus įpareigojimus, tekstą. Ne vėliau kaip iki [ketveri metai nuo jo priėmimo] Taryba, remdamasi pagal šią informaciją parengta ataskaita ir raštu pateikta Komisijos ataskaita, įvertina, kokiu mastu valstybės narės ėmėsi priemonių, reikalingų šiam pamatiniam sprendimui įgyvendinti.17 straipsnisĮsigaliojimasŠis pamatinis sprendimas įsigalioja jo paskelbimo Europos Sąjungos oficialiajame leidinyje dieną.Priimta Briuselyje […]Tarybos varduPirmininkas [1] Komisijos komunikatas Tarybai, Europos Parlamentui, Europos ekonomikos ir socialinių reikalų komitetui ir Regionų komitetui „Moterų ir vyrų lygybės gairės 2006–2010“, {SEC (2006) 275}, COM (2006) 92 galutinis.[2] Komisijos komunikatas dėl ES vaiko teisių strategijos kūrimo {SEC (2006) 888} {SEC (2006) 889}, COM (2006) 367 galutinis.[3] 2001 m. kovo 15 d. Tarybos pamatinis sprendimas dėl nukentėjusiųjų padėties baudžiamosiose bylose (2001/220/TVR), OL L 82, 2001 3 22, p. 1.[4] 2004 m. balandžio 29 d. Tarybos direktyva 2004/81/EB dėl leidimo gyventi šalyje išdavimo trečiųjų šalių piliečiams, kurie yra prekybos žmonėmis aukos arba kurie dalyvavo vykdant nelegalios imigracijos padėjimo veiksmus, bendradarbiaujantiems su kompetentingomis institucijomis, OL L 261, 2004 8 6, p. 85.[5] 2004 m. balandžio 29 d. Tarybos direktyva 2004/80/EB dėl kompensacijos nusikaltimų aukoms, OL L 261, 2004 8 6, p. 15.[6] OL L 300, 2008 11 11, p. 42.[7] 2002 m. birželio 13 d. Tarybos pagrindų sprendimas dėl Europos arešto orderio ir perdavimo tarp valstybių narių tvarkos, OL L 190, 2002 7 18.[8] 2009 m. sausio 20 d. Čekijos, Lenkijos, Slovėnijos, Slovakijos ir Švedijos pateiktas Pasiūlymas dėl Tarybos pamatinio sprendimo dėl jurisdikcijos kolizijų baudžiamuosiuose procesuose prevencijos ir sprendimo. Tarybos dokumentas Nr. 5208/09.[9] OL C[…], […], p. […].[10] OL L 203, 2002 8 1, p. 1.[11] OL C 311, 2005 12 9, p. 1.[12] 1989 m. lapkričio 20 d. Generalinės Asamblėjos rezoliucija Nr. 44/25 priimta Jungtinių Tautų Vaiko teisių konvencija suteikiant galimybę ją pasirašyti, ratifikuoti ir prie jos prisijungti.[13] 2000 m. Palerme sudarytas Jungtinių Tautų protokolas dėl prekybos žmonėmis, ypač moterimis ir vaikais, prevencijos, sustabdymo bei baudimo už vertimąsi ja, papildantis Jungtinių Tautų konvenciją prieš tarptautinį organizuotą nusikalstamumą.[14] Varšuvoje sudaryta Europos Tarybos konvencija dėl kovos su prekyba žmonėmis, 2005 5 16, Europos Tarybos sutarčių serija Nr. 197.[15] OL L 82, 2001 3 22, p. 1.[16] OL L 300, 2008 11 11, p. 42.


               EUROPOS KOMISIJA
            Briuselis, 2016 04 22
            COM(2016) 226 final
            2016/0118(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi, dėl sprendimų dėl centralizuotų paslaugų, kuriuos turi priimti Eurokontrolės nuolatinė komisija

               AIŠKINAMASIS MEMORANDUMAS

               1.PASIŪLYMO APLINKYBĖS

               1.1.Pasiūlymo pagrindimas ir tikslai

               Bendrosios aplinkybės

               2015 m. gruodžio 8 d. Taryba priėmė Sprendimą (ES) 2015/2394 dėl pozicijos, kurios Europos Sąjungos vardu turi laikytis valstybės narės, dėl sprendimų dėl Eurokontrolės funkcijų ir uždavinių ir centralizuotų paslaugų, kuriuos turi priimti Eurokontrolės nuolatinė komisija. Planuota, kad Eurokontrolės nuolatinė komisija šiuos sprendimus dėl centralizuotų paslaugų priims 2015 m. gruodžio 9 d., kad Eurokontrolė galėtų parengti finansavimo bei viešųjų pirkimų tvarką ir technines specifikacijas, siekdama pradėti laiku diegti naujas Europos duomenų perdavimo ryšiu oras–žemė paslaugas (EAGDCS).

               Sąjunga nuolatinės komisijos veikloje dalyvauti negali, todėl Tarybos sprendimą turėjo įgyvendinti tos komisijos veikloje dalyvaujančios valstybės narės, veikdamos kartu Sąjungos interesų labui.

               Taryba nusprendė, kad Sąjungos pozicija turėtų būti atidėti Eurokontrolės sprendimo dėl centralizuotų paslaugų priėmimą, nes neturėta pakankamai informacijos, kad būtų galima įvertinti tokio sprendimo turinį. Be to, tokio sprendimo galimas poveikis Eurokontrolės ateityje vykdysimai veiklai galėjo būti žalingas Sąjungos veiklai šioje srityje, visų pirma Bendro Europos dangaus oro eismo valdymo tyrimų (SESAR) srityje.

               Kadangi šiuo metu Eurokontrolė plėtoja 18 skirtingų centralizuotų paslaugų, Sąjungos pozicija buvo taikoma ne tik EAGDCS, bet visoms centralizuotoms paslaugoms, kurios gali būti plėtojamos, nes jos visos yra panašiai susijusios su Sąjungos veikla šioje srityje ir, visų pirma, SESAR.

               Dėl minėtos Sąjungos pozicijos 2015 m. gruodžio 9 d. Eurokontrolės nuolatinė komisija sprendimo dėl EAGDCS nepriėmė. Tačiau buvo sutarta, kad Eurokontrolė, glaudžiai bendradarbiaudama su suinteresuotaisiais subjektais, turėtų toliau dėti pastangas rengdama peržiūrėtą sprendimą dėl centralizuotų paslaugų, ir pateikti ekonominio EAGDCS plėtros ir veiklos poveikio vertinimą.

               2016 m. vasario 9 d. Eurokontrolės agentūra ir pramonės suinteresuotieji subjektai išsiuntė Komisijai bendrai pasirašytą peržiūrėtą EAGDCS pasiūlymą, kuriame abi šalys nurodė, kad reikalaujamas ekonominio poveikio vertinimas įtrauktas į 2015 m. pabaigoje Inovacijų ir tinklų programų vykdomajai įstaigai (INEA) pateiktą užbaigtą galimybių studiją.  Tačiau toje studijoje pateikta tik paviršutiniška sąnaudų ir naudos analizė, tad išsamus ekonominio EAGDCS centralizacijos poveikio vertinimas dar turi būti atliktas.

               Be to, Eurokontrolės agentūra gali pasiūlyti Eurokontrolės nuolatinei komisijai šį naują sprendimą dėl EAGDCS priimti taikant rašytinę procedūrą.

               Šis Tarybos spendimo pasiūlymas susijęs su EAGDCS. Siūloma iš esmės pritarti tolesniam Eurokontrolės agentūros ir Eurokontrolės valstybių oro navigacijos paslaugų teikėjų bendradarbiavimui, taip pat bendradarbiavimui su tinklo valdytoju, kuriant parodomąjį pavyzdį. Tačiau pasiūlyme taip pat nustatytos trys svarbios sąlygos, kurios turėtų būti įtrauktos į sprendimą.

               Pirma, kuriant parodomąjį pavyzdį privalo būti visapusiškai atsižvelgiama į bendros įmonės SESAR atliekamą techninį darbą. Taip siekiama išvengti bet kokio šiuo metu abiejų organizacijų atliekamo ir ateityje galbūt atliksimo darbo nesuderinamumo plėtojant susijusias centralizuotas paslaugas.

               Antra, turi būti užtikrintas Europos aviacijos saugos agentūros (EASA) dalyvavimas, nes prieš pradedant centralizuotai teikti bet kokias paslaugas, EASA turės atlikti jų sertifikavimą ir priežiūrą. Taip turėtų būti išvengta galimų neatitikimų šioje srityje ir užtikrintas efektyvesnis lėšų, gaunamų taikant maršruto rinkliavas, ir Sąjungos paramos lėšų panaudojimas.

               Galiausiai, šio sprendimo sąlygos neturėtų daryti poveikio jokiems tokių paslaugų viešiesiems pirkimams, diegimui ir teikimui vidaus rinkoje. Todėl, siekiant kuo labiau padidinti išlaidų veiksmingumą, turėtų būti užtikrinta, kad tokioms pagal Bendro Europos dangaus iniciatyvą teikiamoms paslaugoms būtų taikomos ES viešųjų pirkimų taisyklės.

               Pirmiau apibendrintos taisyklės laikomos esminėmis. Atsižvelgiant į jų pobūdį ir taikymo sritį, tikėtina, kad jos bus svarbios ir Sąjungai priimant pozicijas dėl būsimų Eurokontrolės sprendimų centralizuotų paslaugų srityje. Šiuo klausimus Komisija išsamiai išnagrinės kiekvieną kartą, kai atsiras poreikis pateikti naują pasiūlymą.

               Pagrindiniai faktai, susiję su centralizuotų oro eismo valdymo paslaugų plėtojimu

               Nuo 2012 m. pabaigos, kai pradėtas svarstyti centralizuotų paslaugų klausimas, Eurokontrolės agentūros veikloje šiuo klausimu padaryta didelė pažanga. 2014 m. vasario mėn. Eurokontrolės nuolatinė komisija suteikė įgaliojimus Eurokontrolės agentūrai pradėti etapais grindžiamą šių galimų centralizuotų paslaugų veiklos, techninių ir finansinių galimybių vertinimą ir demonstravimą ir pripažino, jog esama įvairių šių paslaugų brandos lygmenų. Nuo to laiko Eurokontrolės agentūra surengė keletą praktinių seminarų ir parengė kelių centralizuotų paslaugų veiklos koncepcijas (CONOP). Ji atliko bendrą sąnaudų ir naudos analizę; tą analizę patvirtino nepriklausomas konsultantas, tačiau joje pateikti duomenys nebuvo skelbiami viešai.

               2.TEISINIAI PASIŪLYMO ASPEKTAI

               Atsižvelgiant į pirmiau apibūdintas aplinkybes, visų pirma į pateiktą peržiūrėtą EAGDCS pasiūlymą, ir remiantis SESV 100 straipsnio 2 dalimi ir 218 straipsnio 9 dalimi siūloma priimti naują poziciją, kurios Sąjungos vardu turi būti laikomasi, dėl sprendimų dėl centralizuotų paslaugų, kuriuos turi priimti Eurokontrolės nuolatinė komisija.

               2016/0118 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi, dėl sprendimų dėl centralizuotų paslaugų, kuriuos turi priimti Eurokontrolės nuolatinė komisija

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį ir 218 straipsnio 9 dalį,

               atsižvelgdama į Europos Komisijos pasiūlymą,

               kadangi:

               (1)2015 m. gruodžio 8 d. Tarybos sprendime (ES) 2015/2394 nustatyta Sąjungos pozicija dėl sprendimo dėl centralizuotų paslaugų, kurį 2015 m. gruodžio 9 d. turėjo priimti Eurokontrolės nuolatinė komisija, kad Eurokontrolė galėtų parengti finansavimo bei viešųjų pirkimų tvarką ir technines specifikacijas, siekdama pradėti laiku diegti naujas Europos duomenų perdavimo ryšiu oras–žemė paslaugas (EAGDCS);

               (2)Sąjunga priėmė poziciją atidėti Eurokontrolės sprendimo dėl tokių paslaugų priėmimą, nes neturėta pakankamai informacijos, kad būtų galima įvertinti tokio sprendimo turinį, ir tokio sprendimo galimas poveikis Eurokontrolės ateityje vykdysimai veiklai galėjo būti žalingas Sąjungos veiklai šioje srityje;

               (3)Sąjungai priėmus minėtą poziciją, 2015 m. gruodžio 9 d. Eurokontrolės nuolatinė komisija nepriėmė sprendimo dėl EAGDCS ir paprašė Eurokontrolės agentūros toliau dėti pastangas rengiant peržiūrėtą pasiūlymą, glaudžiai bendradarbiaujant su pramonės suinteresuotaisiais subjektais, ir pateikti ekonominių EAGDCS išlaidų vertinimą;

               (4)2016 m. vasario 9 d. Eurokontrolės agentūra ir pramonės suinteresuotieji subjektai pateikė peržiūrėtą visuotinai remiamą EAGDCS pasiūlymą ir užtikrino, kad esamoje galimybių studijoje galima nevaržomai susipažinti su ekonominių išlaidų vertinimu;

               (5)Eurokontrolės agentūra gali pasiūlyti Eurokontrolės nuolatinei komisijai šį naują sprendimą dėl EAGDCS priimti taikant rašytinę procedūrą;

               (6)sprendimas susijęs su EAGDCS parodomojo pavyzdžio kūrimu. Sprendimas turi teisinę galią, nes juo reglamentuojami Sąjungos teisės sričiai priskiriami atvejai, o, priklausomai nuo sprendimo turinio, tais atvejais jis gali turėti konkretų poveikį. Jis gali turėti poveikį naudai, kuri gaunama bendrai įmonei SESAR atliekant su duomenų ryšio paslaugomis susijusį techninį darbą, o, atsižvelgiant į EASA vaidmenį sertifikavimo ir priežiūros srityje, dėl jo gali kilti neatitikimų šioje srityje pavojus ir dėl to – neveiksmingo lėšų, gaunamų taikant maršruto rinkliavas, ir Sąjungos paramos lėšų panaudojimo pavojus; be to, šis sprendimas gali turėti poveikį susijusios diegimo veiklos, kurią pagal projektą SESAR turi vykdyti Sąjunga, išlaidų veiksmingumui;

               (7)atsižvelgiant į naudą, kurios galima tikėtis sukūrus parodomąjį pavyzdį, sprendimui palankiai vertinti susijusį bendradarbiavimą iš esmės turėtų būti pritarta. Tačiau sprendime turėtų būti išdėstytos sąlygos, kuriomis būtų apsaugoti su minėtais klausimais susiję Sąjungos interesai;

               (8)todėl turėtų būti nustatyta pozicija, kurios Sąjungos vardu turi būti laikomasi Eurokontrolės nuolatinėje komisijoje,

               NUSPRENDĖ:

               1 straipsnis

               Pozicija, kurios Sąjungos vardu valstybės narės turi laikytis Eurokontrolės nuolatinėje komisijoje, yra pritarti, kad Eurokontrolės agentūra, pagal projektą SESAR kurdama Europos duomenų perdavimo ryšiu oras–žemė paslaugų (EAGDCS) parodomąjį pavyzdį ir, be kita ko, rengdama tinkamą valdymo ir finansavimo tvarką ir išsamų ekonominio poveikio vertinimą, toliau bendradarbiautų su Eurokontrolės valstybių oro navigacijos paslaugų teikėjais ir tinklo valdytoju. Tačiau tokiu sprendimu užtikrinama, kad:

               –būtų visapusiškai atsižvelgiama į bendros įmonės SESAR atliekamo techninio darbo, susijusio su duomenų ryšio paslaugomis, rezultatus,

               –sprendime numatyta veikla, susijusi su EASA parengiamuoju darbu numatant ateityje atlikti EAGDCS sertifikavimą ir priežiūrą, būtų vykdoma bendradarbiaujant su EASA ir

               –sprendimas nedarytų poveikio su EAGDCS susijusiems viešiesiems pirkimams ir EAGDCS diegimui bei teikimui.

               Valstybės narės veikia bendrai vadovaudamosi Sąjungos interesais.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas


               EUROPOS KOMISIJA
            Briuselis, 2016 05 04
            COM(2016) 242 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo (Belgijos paraiška „EGF/2015/012 BE/Hainaut Machinery“)

               AIŠKINAMASIS MEMORANDUMAS

               1.PASIŪLYMO APLINKYBĖS

               1.Europos prisitaikymo prie globalizacijos padarinių fondo (toliau – EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2015 m. gruodžio 17 d. Belgija pateikė paraišką „EGF/2015/012 BE/Hainaut Machinery“ dėl finansinės paramos iš EGF atleidus darbuotojus
                  2
                ekonomikos sektoriuje, kuris priskiriamas NACE 2 red. 28 skyriui (Niekur kitur nepriskirtų mašinų ir įrangos gamyba) NUTS 2 lygmens Belgijos Heno (BE32) regione.

               3.Išnagrinėjusi šią paraišką Komisija, laikydamasi visų EGF reglamento taikytinų nuostatų, padarė išvadą, kad sąlygos finansinei paramai iš EGF suteikti yra įvykdytos.

               2.PARAIŠKOS SANTRAUKA

                        EGF paraiška

                        „EGF/2015/012 BE/Hainaut Machinery“

                        Valstybė narė

                        Belgija

                        Susijęs (-ę) regionas (-ai) (NUTS
                           3
                         2 lygis)

                        Heno (BE32)

                        Paraiškos pateikimo data

                        2015 m. gruodžio 17 d.

                        Paraiškos gavimo patvirtinimo terminas

                        2015 m. gruodžio 31 d.

                        Prašymo dėl papildomos informacijos pateikimo terminas

                        2015 m. gruodžio 31 d.

                        Papildomos informacijos pateikimo terminas

                        2016 m. vasario 11 d.

                        Vertinimo atlikimo terminas

                        2016 m. gegužės 5 d.

                        Intervencijos kriterijus

                        EGF reglamento 4 straipsnio 2 dalis

                        Susijusių įmonių skaičius

                        3

                        Ekonominės veiklos sektorius (-iai)

                        (NACE 2 red. skyrius
                           4
                        )

                        28 (Niekur kitur nepriskirtų mašinų ir įrangos gamyba)

                        Ataskaitinis laikotarpis

                        2014 m. gruodžio 25 d. – 2015 m. rugsėjo 25 d.

                        Bendras atleistų darbuotojų skaičius

                        488

                        Bendras reikalavimus atitinkančių tikslinių paramos gavėjų skaičius

                        488

                        Bendras tikslinių paramos gavėjų skaičius

                        488

                        Remtinų nedirbančių, nesimokančių ir mokymuose nedalyvaujančių jaunuolių (NEET jaunuolių) skaičius

                        300

                        Prie individualių poreikių pritaikytoms paslaugoms skirtas biudžetas, EUR

                        2 972 669

                        EGF paramai įgyvendinti skirtas biudžetas
                           5
                        , EUR

                        67 400

                        Bendras biudžetas (EUR)

                        3 040 069

                        EGF parama, EUR (60 %)

                        1 824 041

               3.PARAIŠKOS VERTINIMAS

               3.1.Procedūra

               4.Belgija paraišką „EGF/2015/012 BE/Hainaut Machinery“ pateikė 2015 m. gruodžio 17 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje nustatyti intervencijos kriterijai. Komisija patvirtino gavusi paraišką per dvi savaites nuo paraiškos pateikimo ir kartu paprašė Belgijos pateikti papildomos informacijos. Papildoma informacija pateikta per šešias savaites nuo prašymo. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties EGF finansinės paramos suteikimo sąlygoms vertinimą, baigiasi 2016 m. gegužės 5 d.

               3.2.Paraiškos tinkamumas

               3.2.1.Susijusios įmonės ir paramos gavėjai

               5.Paraiška susijusi su 488 darbuotojais, atleistais iš darbo ekonomikos sektoriuje, kuris priskiriamas NACE 2 red. 28 skyriui (Niekur kitur nepriskirtų mašinų ir įrangos gamyba). Darbuotojai atleisti iš įmonės NUTS 2 lygio Heno (BE32) regione.

                        Įmonės ir atleistų darbuotojų skaičius per ataskaitinį laikotarpį

                        Carwall SA

                                                                                13

                        Caterpillar Belgium SA

                        169

                        Doosan SA

                        306

                        Iš viso įmonių: 3

                        Iš viso atleistų darbuotojų:

                        488

                        Iš viso savarankiškai dirbančių asmenų, kurių veikla nutrūko:

                        0

                        Iš viso reikalavimus atitinkančių darbuotojų ir savarankiškai dirbančių asmenų:

                        488

               3.2.2.Intervencijos kriterijai

               6.Belgija pateikė paraišką laikydamasi EGF reglamento 4 straipsnio 2 dalyje nustatytų intervencijos kriterijų, nukrypdama nuo 4 straipsnio 1 dalies b punkto kriterijų, pagal kuriuos reikalaujama, kad per devynių mėnesių ataskaitinį laikotarpį iš įmonių, kurios visos veikia tame pačiame NACE 2 red. skyriaus ekonomikos sektoriuje ir yra viename valstybės narės NUTS 2 lygio regione arba dviejuose gretimuose NUTS 2 lygio regionuose, būtų atleista ne mažiau kaip 500 darbuotojų. NUTS 2 lygio Heno (B32) regione buvo atleista 488 darbuotojai.

               7.Šios paraiškos ataskaitinis devynių mėnesių laikotarpis – 2014 m. gruodžio 25 d. – 2015 m. rugsėjo 25 d.

               3.2.3.Atleistų darbuotojų ir darbo veiklą nutraukusių asmenų skaičiaus apskaičiavimas

               8.Apskaičiuotas ataskaitiniu laikotarpiu atleistų darbuotojų skaičius:

               –44 – nuo tada, kai darbdavys, vadovaudamasis Tarybos direktyvos 98/59/EB 3 straipsnio 1 dalimi, kompetentingai valdžios institucijai raštu pranešė apie planuojamą kolektyvinį atleidimą iš darbo. Belgija iki Komisijos atliekamo paraiškos vertinimo pabaigos patvirtino, kad faktiškai atleisti 44 darbuotojai;

               –438 – nuo darbdavio individualaus įspėjimo apie darbuotojo atleidimą arba apie darbo sutarties nutraukimą dienos;

               –6 – nuo darbo sutarties nutraukimo de facto dienos ar nuo jos galiojimo pabaigos.

               3.2.4.Reikalavimus atitinkantys paramos gavėjai

               9.Bendras reikalavimus atitinkančių paramos gavėjų skaičius yra 488.

               3.2.5.Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos

               10.Siekdama įrodyti atleidimo iš darbo sąsają su esminiais pasaulio prekybos sistemos struktūriniais pokyčiais dėl globalizacijos, Belgija teigia, kad Sąjungos prekyba statybų mašinomis pastaraisiais metais susidūrė su rimtais sunkumais. Tai turėjo neigiamą poveikį trijų įmonių, kurios visos gamina statybos pramonėje naudojamų mašinų komponentus ir (arba) surenka tokias mašinas, pelningumui Europoje. Šiame pasiūlyme susijusiam sektoriui būdingi glaudžiai su rinka susiję gamybos vienetai. Todėl minėtos trys įmonės daugiausia gamina Europos rinkai. Dėl mažėjančių viešojo ir privačiojo sektorių investicijų į infrastruktūrą trijų įmonių pagamintų gaminių paklausa atitinkamai sumažėjo. Statybinės įrangos variklių gamyba Europoje sumažėjo 45,1 %: nuo 212 028 vienetų 2007 m. iki 116 461 vienetų 2014 m.
                  6
                Dėl to Europos gamintojai prarado labai didelę rinkos dalį. Tuo pat metu plieno kainos Europoje gerokai padidėjo. Mažėjanti masto ekonomija ir didėjantys vieneto įkainiai lėmė Europos įmonių konkurencingumo sumažėjimą. Dėl tokio konkurencingumo sumažėjimo į trečiąsias šalis buvo perkelti dideli gamybos pajėgumai (ypač Azijos įmonės gavo naudos dėl tokių pokyčių).

               11.Iki šiol pateikta 14 su niekur kitur nepriskirtų mašinų ir įrangos gamybos sektoriumi susijusių EGF paraiškų, iš kurių aštuonios grindžiamos globalizacijos sukeltais prekybos pokyčiais ir šešios – pasauline finansų ir ekonomikos krize.

               3.2.6.Atleidimą iš darbo ir darbo veiklos nutraukimą lemiantys įvykiai

               12.Svarbiausias įvykis, nulėmęs atleidimą iš darbo, – 2013 m. vasario 23 d. įmonė „Caterpillar Belgium S.A.“ paskelbė, kad Gosli veikiančioje gamybos įmonėje ji pradės kolektyvinę atleidimo iš darbo procedūrą. Dauguma iš 1399 darbuotojų buvo įtraukti į pirmąją EGF paraišką dėl atleidimo iš darbo įmonėje. Šis pasiūlymas susijęs su įmonėje likusiais 169 darbuotojais. Įmonės „Carwall S.A.“, kuri yra pagrindinis „Caterpillar Belgium S.A.“ kabinų tiekėjas, gaminių paklausa sumažėjo daugiausia dėl sumažėjusių „Caterpillar“ užsakymų, todėl ši įmonė buvo priversta atitinkamai sumažinti gamybą. Trečioji šiame pasiūlyme susijusi įmonė „Doosan S.A.“ gamina ekskavatorius. Sumažėjus įmonės gaminių paklausai Europoje, ji nusprendė uždaryti Framri veikiančią gamyklą ir Europos rinkai tiekti iš Pietų Korėjoje veikiančios gamyklos.

               3.2.7.Tikėtinas atleidimo iš darbo poveikis vietos, regiono ar šalies ekonomikai ir užimtumui

               13.Atleidimo iš darbo poveikis vietos ir regionų ekonomikai ir užimtumui greičiausiai bus reikšmingas. Heno susiklostė sudėtinga darbo rinkos padėtis: šioje vietovėje užimtumo lygis siekia 52,7 % (9,2 procentiniais punktais mažesnis už nacionalinį vidurkį), o nedarbo lygis – 14,5 % (5,9 procentiniais punktais didesnis už nacionalinį vidurkį
                  7
               ). Heno regione ypač nukentėjo apdirbamoji pramonė: 2007–2012 m. vien Šarlerua užimtumas šiame sektoriuje sumažėjo 15,3 %. Padėtį dar labiau apsunkino tai, kad Valonijoje visas apdirbamosios pramonės sektorius mažino gamybos apimtį, ir 2013 m. buvo prarasta 1 236 darbo vietos, o 2014 m. – 1 878 darbo vietos. Valstybinės užimtumo tarnybos duomenimis nuo 2012 m. darbo pasiūlymų šiame regione taip pat labai sumažėjo – 13 %. Be to, Heno regiono darbo rinkai būdingas didelis nekvalifikuotų darbuotojų skaičius (beveik pusė darbo ieškančių asmenų Heno neturi vidurinio išsilavinimo). Sumažinus gamybos apimtį visame apdirbamosios pramonės sektoriuje šios paraiškos tikslinei grupei rasti panašias darbo vietas bus itin sunku ir neabejotinai prireiks kvalifikacijos kėlimo priemonių.

               3.2.8.Išaiškinimas dėl išskirtinių aplinkybių, susijusių su prašymo priimtinumu

               14.Belgija teigia, kad nepaisant to, kad per devynis mėnesius atleista mažiau nei 500 darbuotojų, atsižvelgiant į išskirtines aplinkybes ir į tai, kad daromas didelis poveikis vietos, regiono arba šalies ekonomikai, šiai paraiškai vis tiek turėtų būti taikomas EGF reglamento 4 straipsnio 1 dalies b punktas. Kiti vienos iš paraiškoje susijusių įmonių „Caterpillar Belgium S.A.“ darbuotojai buvo įtraukti į ankstesnę paraišką („EGF/2014/011 BE/Caterpillar“), kuri šiuo metu įgyvendinama. Ši paraiška yra laikoma paskesne pirmos paraiškos, susijusios su įmonės „Caterpillar Belgium S.A.“ masiniu darbuotojų atleidimu, paraiška, nes ji yra tos pačios kolektyvinio atleidimo procedūros dalis. Trys šioje paraiškoje susijusios įmonės yra svarbios regiono statybinės įrangos variklių gamintojos, šiame sektoriuje sukūrusios 72 % darbo vietų. Be to, 12,3 % susijusio regiono darbo jėgos dirba apdirbamosios pramonės sektoriuje, kuriame nuo 2007 m. užimtumo lygis sumažėjo 8 procentiniais punktais. Su šiuo atveju susijusias išskirtines aplinkybes taip pat patvirtino duomenys apie pablogėjusią darbo rinkos padėtį šiame regione: mažesnis nei vidutinis užimtumo lygis, didelis nekvalifikuotų darbuotojų skaičius ir aukštas ilgalaikio nedarbo lygis, kuris sudaro 39,0 % bendro nedarbo Heno regione.

               3.3.Tiksliniai paramos gavėjai ir siūlomi veiksmai

               3.3.1.Tiksliniai paramos gavėjai

               15.Apskaičiuota, kad priemonėmis pasinaudos 488 atleistų darbuotojų. Jų pasiskirstymas pagal lytį, pilietybę ir amžių:

                        Kategorija

                        Tikslinių paramos gavėjų skaičius

                        Lytis

                        Vyrai

                        460

                        (94,3 %)

                        Moterys

                        28

                        (5,7 %)

                        Pilietybė

                        ES piliečiai

                        485

                        (99,4 %)

                        Ne ES piliečiai

                        3

                        (0,6 %)

                        Amžiaus grupė

                        15–24 m.

                        29

                        (5,9 %)

                        25–29 m.

                        33

                        (6,8 %)

                        30–54 m.

                        251

                        (51,4 %)

                        55–64 m.

                        175

                        (35,9 %)

                        Vyresni nei 64 m.

                        0

                        (0,0 %)

               16.Be to, Belgija suteiks prie individualių poreikių pritaikytas EGF bendrai finansuojamas paslaugas ne daugiau kaip 300 nedirbančių, nesimokančių ir mokymuose nedalyvaujančių jaunuolių (NEET jaunuolių) iš Heno regiono, kurie paraiškos pateikimo dieną buvo jaunesni kaip 25 metų, atsižvelgiant į tai, kad 15 dalyje nurodyti 488 darbuotojai buvo atleisti NUTS 2 lygmens Heno (B32) regione, kuris atitinka reikalavimus pagal Jaunimo užimtumo iniciatyvą.

               17.Todėl numatytas bendras tikslinių paramos gavėjų, pasinaudosiančių priemonėmis, įskaitant NEET jaunuolius, skaičius yra 788.

               3.3.2.Siūlomų veiksmų tinkamumas

               18.Prie individualių poreikių pritaikytos paslaugos, kurios bus teikiamos atleistiems darbuotojams ir NEET jaunuoliams, – tai toliau nurodyti veiksmai.

               –Parama, konsultacijos ir (arba) integracija. Šios paslaugos teikiamos remiantis įprastine perkvalifikavimo skyrių vykdoma veikla. Šias paslaugas teiks FOREM specialistų komanda
                  8
               , bendradarbiaudama su buvusiems darbuotojams atstovaujančiomis organizacijomis, kad paskatintų juos dalyvauti priemonėse ir padėtų jiems tvarkyti administracinius reikalus. Siekiant, kad darbuotojai lengviau palaikytų ryšius, paslaugos teikiamos bendrai visiems atleistiems darbuotojams tam skirtose patalpose. Paslaugas sudaro trijų rūšių veiksmai: i) teikiama bendra informacija apie darbo paieškos metodus (CV ir motyvacinio laiško rengimas, interneto išteklių naudojimas ir pan.); ii) rengiami individualūs pokalbiai su FOREM konsultantu (įgūdžių patikrinimas, karjeros modelis, konsultacijos dėl mokymų ir pan.); iii) visiems nemokamai suteikiama galimybė naudotis darbo paieškos priemonėmis (IT įranga su prieiga prie interneto, telefonu, specialiais dokumentais ir t. t.).

               –Darbo paieškos palengvinimas. FOREM imsis konkrečių veiksmų, kuriais bus siekiama padėti darbuotojams ieškoti darbo ir išspręsti persikvalifikavimo problemas. Pvz., bus rengiami atleistų darbuotojų susitikimai su galimais darbdaviais (tinkamo darbo paieška), įmonių vizitai, susitikimai su įdarbinimo agentūrų atstovais siekiant pasirengti pokalbiui dėl darbo, taip pat bus keičiamasi patirtimi su kitais darbuotojais, kurie jau persikvalifikavo arba rado darbą po kolektyvinio atleidimo.

               –Integruotas mokymas. Įvairių specialių mokymo kursų paslaugas teiks FOREM, mokymo centrai (pranc. Centres de competences) arba IFAPME
                  9
               . Pirmiausia FOREM darbuotojai padės kiekvienam dalyviui nusistatyti darbo tikslus ir pasirinkti vieną iš siūlomų mokymo modulių. Pasibaigus kiekvienam mokymo moduliui naujus įgūdžius galima įvertinti ir patvirtinti dokumentais. Atsižvelgiant į mokymo rūšį ir kvalifikacijos sritį dalyviai gaus oficialų įgūdžių patvirtinimą (t. y. kvalifikacijos pažymėjimą), kursų lankymo pažymėjimą (kvalifikacijos sritims ar profesijoms, kurių oficialiai patvirtinti neįmanoma) arba įgūdžių pripažinimą (ne per oficialius mokymo kursus įgytiems įgūdžiams ir kvalifikacijai patvirtinti).

               –Parama įmonėms steigti. Darbuotojams, ketinantiems pradėti nuosavą verslą, bus teikiamos konsultacijos ir parama viso proceso metu. Bus vykdoma dviejų rūšių paramos veikla: i) bendri informaciniai susitikimai, skirti informuotumui apie verslo kūrimo galimybes didinti bei informacijai apie teisinius klausimus ir paramos verslo kūrimui priemones teikti; ii) asmeniniai pokalbiai su suinteresuotaisiais darbuotojais, skirti apžvelgti jų planus ir supažindinti su verslo paramos organizacijomis bei paslaugų teikėjais.

               –Parama kolektyviniams projektams. Darbuotojams, kurie kartu kaip grupė gali svarstyti apie galimybę įsteigti socialinę įmonę, konsultacijas ir paramą teiks speciali konsultavimo įmonė ir perkvalifikavimo skyrius. Tokia paramos veikla bus informaciniai ir informuotumo apie verslo kūrimo ir pagrindinius vadovavimo įgūdžius didinimo susitikimai, taip pat konsultacijos dėl įmonės steigimo (pvz., verslo plano rengimo, teisinių statutų rengimo, rinkodaros ir t. t.). Paraiškas vertina ir dėl dotacijos skyrimo sprendžia paramos komitetas, kurį sudaro darbdavių organizacijų, profesinių sąjungų ir FOREM atstovai. Kiekvienas projekte dalyvaujantis darbuotojais gali gauti 5 000 EUR dotaciją (visų dalyvaujančių darbuotojų lėšos sutelkiamos). Dotacijas galima naudoti įrangai, prekėms, reklamos, konsultavimo, mokymo paslaugoms ir pan. pirkti. Dotacijas administruos konsultavimo įmonė, kuri FOREM teiks ataskaitas apie išlaidų panaudojimą (sąskaitas faktūras ir patvirtinamuosius dokumentus).

               –Išmokos. Dalyviai taip pat galės gauti darbo paieškos bei mokymo išmokas.

               Prie individualių poreikių pritaikytos paslaugos, kurios turi būti teikiamos NEET jaunuoliams, grindžiamos metodu, panašiu į išdėstytą pirmiau, ir jas sudaro tokie veiksmai:

               –Įtraukimas ir konsultavimas. Atlikus išsamų profiliavimą, jaunuoliai galės iš karto pradėti tolesnį mokymąsi arba jiems bus pasiūlyti specialūs įvadiniai kursai, skirti pasitikėjimui savimi didinti ir interesams nustatyti.

               –Mokymas. Įvairių specialių mokymo kursų paslaugas teiks FOREM, mokymo centrai arba IFAPME.

               –Prie individualių poreikių pritaikytas kvalifikacijos kėlimas. Kiekvienam šioje priemonėje dalyvaujančiam NEET jaunuoliui bus parengtas prie individualių poreikių pritaikyto kvalifikacijos kėlimo planas.

               –Išmokos. Dalyviams taip pat bus siūlomos darbo paieškos, mokymo ir judumo išmokos.

               19.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               20.Belgijos valdžios institucijos pateikė prašomą informaciją apie veiksmus, kurie susijusioms įmonėms yra privalomi pagal nacionalinės teisės aktus arba kolektyvines sutartis. Jos patvirtino, kad finansinė parama iš EGF nepakeis tokių veiksmų.

               3.3.3.Biudžeto sąmata

               21.Numatomos bendros išlaidos – 3 040 069 EUR; iš jų išlaidos prie individualių poreikių pritaikytoms paslaugoms – 2 972 669 EUR ir išlaidos pasirengimo, valdymo, informavimo ir viešinimo, kontrolės ir ataskaitų teikimo veiklai – 67 400 EUR.

               22.Bendra iš EGF prašomos finansinės paramos suma yra 1 824 041 EUR (60 % visų išlaidų).

                        Veiksmai

                        Numatomas dalyvių skaičius

                        Numatytos vieno dalyvio išlaidos (EUR
                           10
                        )

                        Bendros numatytos išlaidos (EUR)

                        Prie individualių poreikių pritaikytos paslaugos (veiksmai pagal EGF reglamento 7 straipsnio 1 dalies a ir c punktus)

                         Perkvalifikavimas (Reconversion)

                        Parama, konsultacijos, integracija (Accompagnement/Orientation/Insertion)

                        488

                        2 849

                        1 390 089

                        Darbo paieškos palengvinimas (Dynamisation de la recherche d'emploi)

                        200

                        163

                        32 500

                         Mokymas (Formation)

                        Integruotas mokymas (Formations intégrées)

                        200

                        594

                        118 850

                        Verslumo skatinimas (Aide à la creation d'emploi)

                        Parama įmonėms steigti (Autocreation d'emploi individuelle)

                        300

                        117

                        35 000

                         Informuotumo apie kolektyvinius projektus didinimas (Sensibilisation aux projets collectifs)

                        300

                        160

                        47 868

                         Kolektyviniams projektams skirtos dotacijos (Bourses de création de projets collectifs)

                        10

                        5 000

                        50 000

                         NEET jaunuoliai: įtraukimas ir konsultavimas (Mobilisation/accompagnement)

                        300

                        3 350

                        1 004 896

                        NEET jaunuoliai: integruotas mokymas (Formations intégrées)

                        100

                        850

                        85.000

                        NEET jaunuoliai: prie individualių poreikių pritaikytas kvalifikacijos kėlimas (Remédiation et mise à niveau)

                        50

                        1 300

                        65 000

                        Tarpinė suma (a)

                        Prie individualių poreikių pritaikytų paslaugų paketo procentinė dalis

                        –

                        2 829 203

                        (95,17 %)

                        Išmokos ir paskatos (pagal EGF reglamento 7 straipsnio 1 dalies b punktą)

                         Darbo paieškos išmoka (Allocations de recherche d'emploi)

                        488

                        153

                        74 844

                         Mokymo išmokos (Allocations de formation)

                        200

                        62

                        12 372

                         NEET jaunuoliai: darbo paieškos išmoka (Allocations de recherche d'emploi)

                        150

                        125

                        18 750

                         NEET jaunuoliai: judumo išmokos (Allocations de mobilité)

                        150

                        125

                        18 750

                         NEET jaunuoliai: mokymo išmokos (Allocations de formation)

                        100

                        125

                        12 500

                         prie individualių poreikių pritaikytas kvalifikacijos kėlimo išmokos (Allocations remédiation)

                        50

                        125

                        6 250

                        Tarpinė suma (b)

                        Prie individualių poreikių pritaikytų paslaugų paketo procentinė dalis

                        –

                        143 466

                        (4,83 %)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        1 500

                        2. Valdymas

                        –

                        8 000

                        3. Informavimas ir viešinimas

                        –

                        45 000

                        4. Kontrolė ir ataskaitų teikimas

                        –

                        12 900

                        Tarpinė suma (c)

                        Bendrų išlaidų procentinė dalis

                        –

                        67 400

                        (2,22 %)

                        Visos išlaidos (a + b + c)

                        –

                        3 040 069

                        EGF parama (60 % visų išlaidų)

                        –

                        1 824 041

               23.Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 % bendrų išlaidų, skirtų suderintam prie individualių poreikių pritaikytų paslaugų paketui. Belgija patvirtino, kad šie veiksmai taikomi su sąlyga, kad tiksliniai paramos gavėjai patys aktyviai dalyvautų darbo paieškos ar mokymosi veikloje.

               24.Belgija patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos neviršys 15 000 EUR vienam paramos gavėjui.

               3.3.4.Išlaidų tinkamumo finansuoti laikotarpis

               25.Prie individualių poreikių pritaikytas paslaugas tiksliniams paramos gavėjams Belgija pradėjo teikti 2015 m. sausio 1 d. Todėl 22 dalyje išvardytų veiksmų išlaidos laikomos tinkamomis finansuoti iš EGF finansinės paramos nuo 2015 m. sausio 1 d. iki 2017 m. gruodžio 17 d., išskyrus švietimo ir mokymo kursų, kurių trukmė – dveji ar daugiau metų, išlaidas, kurios laikomas tinkamomis finansuoti iki 2018 m. birželio 17 d.

               26.Pirmąsias administracines išlaidas, susijusias su EGF įgyvendinimu, Belgija patyrė 2015 m. sausio 1 d. Todėl pasirengimo, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti EGF lėšomis nuo 2015 m. sausio 1 d. iki 2018 m. birželio 17 d.

               3.3.5.Nacionalinių ar Sąjungos fondų finansuojami papildomieji veiksmai

               27.Nacionalinio išankstinio finansavimo ar bendro finansavimo dalį skirs Valonijos valstybinė užimtumo tarnyba (FOREM) ir Valonijos regionas.

               28.Belgija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.

               3.3.6.Tvarka, pagal kurią konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis

               29.Belgija nurodė, kad suderintas prie individualių poreikių pritaikytų paslaugų paketas buvo parengtas konsultuojantis su visais suinteresuotaisiais subjektais, įskaitant socialinius partnerius, įmones ir valstybines užimtumo tarnybas. Stebėsenos komitetas šiems suinteresuotiesiems subjektams padės atidžiai stebėti, kaip įgyvendinamos pasiūlytos priemonės.

               3.4.Valdymo ir kontrolės sistemos

               30.Paraiškoje pateiktas valdymo ir kontrolės sistemos aprašas, kuriame nurodyta susijusių institucijų atsakomybė. Belgija pranešė Komisijai, kad finansinę paramą valdys ir kontroliuos tos pačios institucijos, kurios yra atsakingos už Europos socialinio fondo teikiamą paramą.

               3.5.Susijusios valstybės narės įsipareigojimai

               31.Belgija pateikė visas būtinas garantijas, kad:

               –bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant;

               –laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –darbuotojus atleidusios įmonės, tęsusios veiklą po atleidimo, patenkino visus teisinius reikalavimus, susijusius su atleidimais, ir tinkamai parėmė tuos darbuotojus;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama iš EGF atitiks procedūrines ir materialines Sąjungos taikomas valstybės pagalbos taisykles.

               4.POVEIKIS BIUDŽETUI

               4.1.Biudžeto pasiūlymas

               32.EGF didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa,
                  11
                12 straipsnyje.

               33.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 1 824 041 EUR sumą, atitinkančią 60 % siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               34.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  12
                13 punkte.

               4.2.Susiję teisės aktai

               35.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 1 824 041 EUR sumą į atitinkamą biudžeto eilutę.

               36.Kartu su šiuo pasiūlymu dėl sprendimo mobilizuoti EGF lėšas Komisija priima sprendimą dėl finansinės paramos kaip įgyvendinimo aktą, kuris įsigalioja tą dieną, kai Europos Parlamentas ir Taryba priima siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo (Belgijos paraiška „EGF/2015/012 BE/Hainaut Machinery“)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  13
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  14
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondas (toliau – EGF) įsteigtas teikti paramą atleistiems darbuotojams ir darbo veiklą nutraukusiems savarankiškai dirbantiems asmenims dėl su globalizacija susijusių esminių pasaulio prekybos sistemos struktūrinių pokyčių, dėl besitęsiančios pasaulinės finansų ir ekonomikos krizės, kaip nurodyta Europos Parlamento ir Tarybos reglamente (EB) Nr. 546/2009, arba dėl naujos pasaulinės finansų ir ekonomikos krizės ir padėti jiems vėl integruotis į darbo rinką;

               (2)EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013
                  15
                12 straipsnyje;

               (3)2015 m. gruodžio 17 d. Belgija pateikė paraišką „EGF/2015/012 BE/Hainaut Machinery“ dėl finansinės paramos iš EGF atleidus darbuotojus ekonomikos sektoriuje, kuris priskiriamas NACE 2 red. 28 skyriui (Niekur kitur nepriskirtų mašinų ir įrangos gamyba) NUTS 2 lygmens Belgijos Heno (BE32) regione. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)remdamasi Reglamento (ES) Nr. 1309/2013 6 straipsnio 2 dalimi, Belgija nusprendė 300 nedirbančių ir nesimokančių jaunuolių (NEET) taip pat teikti iš EGF bendrai finansuojamas prie individualių poreikių pritaikytas paslaugas;

               (5)pagal Reglamento (ES) Nr. 1309/2013 4 straipsnio 2 dalį Belgijos paraiška laikoma priimtina, nes dėl atleidimo iš darbo daromas didelis poveikis užimtumui ir vietos, regiono ir šalies ekonomikai;

               (6)todėl iš EGF turėtų būti mobilizuota 1 824 041 EUR suma finansinei paramai pagal Belgijos pateiktą paraišką suteikti;

               (7)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2016 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 824 041 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [the date of its adoption]*.

                  16Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 855.

                     (2)
                  Pagal EGF reglamento 3 straipsnį.

                     (3)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)
                  OL L 393, 2006 12 30, p. 1.

                     (5)
                  Laikantis Reglamento (ES) Nr. 1309/2013 7 straipsnio ketvirtos pastraipos nuostatų.

                     (6)
                  OFF-Highway Research, Annual Review and a Forecast to 2014, April 2010.

                     (7)
                  SPF Economie, Classes moyennes et Energie, Enquête sur les forces de travail, 2015 m.

                     (8)
                  Valonijos valstybinė užimtumo tarnyba.

                     (9)
                  IFAPME (Institut wallon de Formation en Alternance et des indépendants et Petites et Moyennes Entreprises) – viešųjų mokymų institutas, kuris rengia dvejopus su darbu susijusius mokymus – pameistrystės stažuotes ir specialius kursus MVĮ vadovams.

                     (10)
                  Sąmata pagal dalyvių skaičių ir visas išlaidas.

                     (11)
                  OL L 347, 2013 12 20, p. 884.

                     (12)
                  OL C 373, 2013 12 20, p. 1.

                     (13)
                  OL L 347, 2013 12 20, p. 855.

                     (14)
                  OL C 373, 2013 12 20, p. 1.

                     (15)
                  Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (16)
                   Date to be inserted by the Parliament before the publication in OJ.


               EUROPOS KOMISIJA
            Briuselis, 2017 03 31
            COM(2017) 154 final
            2017/0070(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Tarptautinėje javų taryboje dėl 1995 m. Prekybos javais konvencijos galiojimo pratęsimo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Bendrija Tarybos sprendimu 96/88/EB
                     1
                   sudarė 1995 m. Prekybos javais konvenciją (toliau – Konvencija), kuri galiojo iki 1998 m. birželio 30 d. ir kurios galiojimas vėliau buvo reguliariai pratęsiamas. Ši Konvencija kiekvieną kartą pratęsiama ne ilgesniam kaip dvejų metų laikotarpiui. Jos galiojimas Tarptautinės javų tarybos sprendimu paskutinį kartą pratęstas 2015 m. birželio mėn. iki 2017 m. birželio 30 d. Konvencijos galiojimo pratęsimas dar vienam, ne ilgesniam kaip dvejų metų laikotarpiui atitinka Sąjungos interesus.

                  Šio pasiūlymo tikslas – prašyti Tarybos įgalioti Komisiją Tarptautinėje javų taryboje Sąjungos vardu balsuoti už Konvencijos galiojimo pratęsimą iki 2019 m. birželio 30 d. Oficialus sprendimas dėl Konvencijos galiojimo pratęsimo numatytas 45-ajame Tarptautinės javų tarybos posėdyje 2017 m. birželio 5 d.

               •Suderinamumas su toje pačioje politikos srityje galiojančiomis nuostatomis

                  nėra duomenų

               •Suderinamumas su kitomis Sąjungos politikos sritimis

                  nėra duomenų

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Sutarties dėl Europos Sąjungos veikimo 207 straipsnis ir 218 straipsnio 9 dalis

               •Subsidiarumo principas (neišimtinės kompetencijos atveju)

                  nėra duomenų

               •Proporcingumo principas

                  nėra duomenų

               •Priemonės pasirinkimas

                  nėra duomenų

               3.EX-POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               nėra duomenų

               4.POVEIKIS BIUDŽETUI

                  Jei Konvencija bus pratęsta, ES toliau privalės mokėti įnašus į Tarptautinės javų tarybos, kuri administruoja 1995 m. Prekybos javais konvenciją ir Pagalbos maistu konvenciją, administravimo biudžetą. Šis įnašas įtrauktas į Europos Sąjungos biudžeto 05 06 01 eilutę (Tarptautiniai susitarimai žemės ūkio srityje).

               5.KITI ELEMENTAI

                  nėra duomenų

               2017/0070 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Tarptautinėje javų taryboje dėl 1995 m. Prekybos javais konvencijos galiojimo pratęsimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Tarybos sprendimu 96/88/EB
                  2
                trejiems metams buvo sudaryta 1995 m. Prekybos javais konvencija, kurios galiojimas buvo reguliariai pratęsiamas dvejų metų laikotarpiams. Konvencija, kurios galiojimas Tarptautinės javų tarybos sprendimu paskutinį kartą pratęstas 2015 m. birželio mėn., galioja iki 2017 m. birželio 30 d. Jos galiojimo pratęsimas atitinka Sąjungos interesus;

               (2)todėl Tarptautinėje javų taryboje Sąjungai atstovaujanti Komisija turėtų būti įgaliota balsuoti už tokį galiojimo pratęsimą,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Europos Sąjungos vardu turi būti laikomasi Tarptautinėje javų taryboje, yra balsuoti už 1995 m. Prekybos javais konvencijos galiojimo pratęsimą nuo 2017 m. liepos 1 d. dar vienam, ne ilgesniam kaip dvejų metų laikotarpiui.

               Komisija yra įgaliojama išreikšti tą poziciją Tarptautinėje javų taryboje.

               2 straipsnis

               Sprendimas įsigalioja jo priėmimo dieną.

               3 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                        FINANSINĖ PAŽYMA

                        FinancSt/17/
                        MK/ig/350345

                        6.221.2017,1

                        agri.ddg3.g.4(2017)613693

                        DATA 2017 01 19

                        1.

                        BIUDŽETO IŠLAIDŲ KATEGORIJA

                        05 06 skyrius – TARPTAUTINIAI ŽEMĖS ŪKIO IR KAIMO PLĖTROS POLITIKOS SRITIES ASPEKTAI

                        05 06 01– Tarptautiniai susitarimai žemės ūkio srityje

                        ASIGNAVIMAI

                        B2017 8 105 849 EUR

                        2.

                        PAVADINIMAS

                        Tarybos sprendimo dėl pozicijos, kurios Europos Sąjungos vardu turi būti laikomasi Tarptautinėje javų taryboje dėl 1995 m. Prekybos javais konvencijos galiojimo pratęsimo, pasiūlymas

                        3.

                        TEISINIS PAGRINDAS Sutarties dėl Europos Sąjungos veikimo 207 straipsnis kartu su 218 straipsnio 9 dalimi

                        4.

                        TIKSLAI

                        Pratęsti dabartinės Prekybos javais konvencijos galiojimą dar dvejiems metams (2017 m. liepos 1 d. – 2019 m. birželio 30 d.).

                        5.

                        FINANSINIS POVEIKIS

                        12 MĖN. LAIKOTARPIS

                           (mln. EUR)

                        EINAMIEJI FINANSINIAI METAI

                        2017 M.

                        (mln. EUR)

                        ATEINANTYS FINANSINIAI METAI

                        2018 M.

                        (mln. EUR)

                        5,0 M.

                        IŠLAIDOS

                        -
                              ES BIUDŽETO
                           (GRĄŽINAMOSIOS IŠMOKOS IR (ARBA) INTERVENCIJOS)

                        -
                              NACIONALINĖS INSTITUCIJOS

                        -
                              KITA

                        0,49

                        0,41

                        5,1

                        PAJAMOS

                        -
                              ES NUOSAVIEJI IŠTEKLIAI
                           (MOKESČIAI IR (ARBA) MUITAI)

                        -
                              NACIONALINĖS

                        2019 M.

                        5.0.1

                        IŠLAIDŲ SĄMATA

                        0,42

                        5.1.1

                        PAJAMŲ SĄMATA

                        5,2

                        SKAIČIAVIMO METODAS pagrįstas prielaidomis apie numatomą ES balsų skaičių (kuris kiekvienais metais būna skirtingas) ir numatomą sumą, kurią už kiekvieną balsą reikės sumokėti svarais sterlingais (GBP).

                        6,0

                        AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ?

                        TAIP

                        6,1

                        AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ?

                        6,2

                        AR REIKĖS PAPILDOMO BIUDŽETO?

                        6,3

                        AR ASIGNAVIMUS REIKĖS ĮTRAUKTI Į BŪSIMUS BIUDŽETUS?

                        TAIP

                        PASTABOS

                        Faktiškai mokėtina suma gali skirtis priklausomai nuo galutinio ES skirtų balsų skaičius, nuo sumos, kurią už kiekvieną balsą reikės sumokėti GBP, ir nuo EUR bei GBP keitimo kurso.

                     (1)
                  OL L 21, 1996 1 27, p. 47.

                     (2)
                  1995 m. gruodžio 19 d. Tarybos sprendimas 96/88/ΕB dėl Europos bendrijos Prekybos javais konvencijos ir Pagalbos maistu konvencijos, sudarančių 1995 m. Tarptautinį susitarimą dėl javų, patvirtinimo (OL L 21, 1996 1 27, p. 47).